recursal/SuperWikiNEXT-32B huggingface dataset:
**祖父悖論**（悖讀背書嘅背，粵拼：zou2 fu6 bui6 leon6）係個時間旅行嘅悖論問題，呢個問題到而家都重未搞清楚，係個未解之謎。呢個問題係由科幻作家賀尼·白沙維喺1943年出版嘅《Le Voyageur Imprudent》（「唔小心嘅遊客」）中提出，直到而家個謎面都未變過。其實呢個問題早就有人提過，甚至重複雜下添，比如羅拔·A·限闌喺佢嘅《佢條靴帶》。呢條悖論嘅面係噉嘅：

>  而家有個人穿越時光返咗過去，佢殺咗自己阿爺，娶咗自己阿嬤，結果就係，佢老豆出唔到世，噉呢個人就出唔到世啦，噉佢又點返得過去呢？既然佢返唔到過去殺佢阿爺，噉佢阿爺就有命，亦即呢個人出到世，噉佢同樣就可以返過去去殺佢阿爺。 
> 
> 

咁啱呢兩個情況係相互否定嘅，亦即二存一。呢個問題屬於邏輯悖論。

雖然呢條命題嗌做祖父悖論，實際上佢並唔單只淨係講出唔出到世嘅問題。呢個問題實際上係質疑時間旅行究竟得唔得，亦即係話時間可能係根本逆轉唔到嘅。因此祖父悖論又嗌做**時間旅行悖論**（si4 gaan3 leoi5 hang4 bui6 leon6）。呢個問題有好多種變裝，比如話有個科學家甲整咗部時光機，佢返咗過去殺咗自己，如果佢殺人嘅時候喺發明部機之前嘅話，即係話部機無誕生到啦，亦就無所謂穿越時光。呢個唔單只係科學問題，亦係個哲學問題，喺哲學上嗌做**autoinfanticide**（意思係「臊蝦自殺」）就係話返到自己重係臊蝦嘅時候，然後殺咗自己。

雖然係噉，而家已經有一啲解法出爐，比如話時間係變唔到嘅，生活喺世間入面嘅人係改變唔到存在於時間之中嘅事物，亦即係種機械論，即係話世間一切係整定嘅，雖然生活其中嘅人好似有自由意志，查實佢嘅所思、所爲、所遇都係整定咗嘅，因爲過去嘅因，就有而家嘅果，重影響埋未來，既然改唔到過去，所以一切都唔由得佢話事，一切都係必然。重有一種解法，係話時空都係成雙成對嘅，即係平行宇宙理論。呢個解法係話，宇宙係有多重嘅，呢個人穿越過去時，會因爲佢喺過去嘅所爲而分分鐘產生有各種唔同後果嘅平行時空，噉一來雖然佢殺咗自己阿爺，但佢可以生存，因爲佢殺嘅阿爺係喺第個時空度，而佢係來自另一個時空嘅人。又有第三種解法，係話呢個人雖然返咗過去殺佢阿爺，但係雖然佢想殺，但失咗手，或者無意之中救咗佢阿爺，於是阿爺重在生，噉佢就可以繼續出世，然後又返一次過去殺佢阿爺然後又殺唔成……即係話，佢陷入咗時空循環。

呢個科學、哲學命題又可以演繹爲史學命題，叫做**希特拉悖論**（hei1 dak6 laai1 bui6 leon6），或者係叫**希特拉暗殺悖論**（hei1 dak6 laai1 am3 saat3 bui6 leon6）。呢個悖論成爲咗幾受歡迎嘅科幻題材，即係話個主角作爲英雄穿越過去，喺希特拉撩起二戰之前就殺咗佢，阻止場大戰。不過呢度同樣就有類似嘅悖論：既然二戰都無發生，噉有乜理由要返去暗殺希特拉呢？值得講嘅係，希特拉作爲風雲人物對歷史影響太大啦，佢嘅生存與否，會直接影響到二戰之後全世界人嘅生死，亦即話如果無二戰，一啲人會有命落來，而一啲人則可能出唔到世。呢個史學命題可以引出諸如「歷史可否假設？」、「歷史可否改變？」，呢啲問題又會引出，歷史條件同個人力量嘅較量，亦即古往今來所講嘅「時勢同英雄」嘅問題。

註
-

1. ↑  Barjavel, René (1943). *Le voyageur imprudent ("The imprudent traveller")*.；實際上喺本書入面提嘅人係個遊客嘅某個祖先，而唔係就係佢阿爺。
2. ↑  Horwich, Paul (1987). *Asymmetries in Time*. Cambridge, MIT Press. p. 116.
3. ↑  可以睇下亞斐·比士多嘅《殺咗模罕默德嘅人》，出版於1958年，喺呢年前一年，埃和列提出多世界詮釋（中文：多世界詮釋）。
4. ↑  Eugenia Williamson (2013-04-06). "Book review: Life after Life' by Kate Atkinson". *The Boston Globe*. 喺2013-08-09搵到.。關於穿越過去暗殺希特拉呢個題材吸引咗好多人去寫，成爲一類科幻題材。呢類題材就係想像下置於當時嘅歷史條件下面，件事成唔成、成咗有可能有咩後果。
5. ↑  Brennan, J. (2002). *Time Travel: A New Perspective*. Llewellyn Publications. p. 23. ISBN 9781567180855. A variation on the grandfather paradox... is the Hitler paradox. In this one you travel back in time to murder Hitler before he starts the Second World War, thus saving millions of lives. But if you murder Hitler in, say, 1938, then the Second World War will never come about and you will have no reason to travel back in time to murder Hitler!（譯：祖父悖論有好多種變體……比如有希特拉悖論。喺呢個悖論度，你返咗喺希特拉發動二戰之前嘅過去殺咗佢，救咗千萬生靈。但既然你都殺咗希特拉喇，即係話1938年二戰無發生到，噉你點解要返去殺咗希特拉呢！）
6. ↑  Esther Inglis-Arkell (2012). "Are we running out of time to kill Hitler via time travel?". io9. 喺2013-08-12搵到.。作者係問：「有無必要穿越時光殺咗希特拉？」
2006年嘅機場站
 想搵溫哥華機場嘅架空列車站嘅話，請睇「**溫哥華國際機場站**」。
**機場站**（英文：**Airport Station**）係大溫哥華地區嘅一座交通樞紐。

歷史
--

機場站，面向東北。
機場站喺2000年由運輸聯線起好並投入使用。起機場站嘅主要目的，係服務當時來往溫哥華國際機場嘅兩條公交線路——424號公交車同N10號公交車。424號公交車提供日間同晚間服務，而N10號車就喺424號車每晚收車之後提供通宵服務。搭公交車去機場嘅乘客，大部份都係搭98號B線來到機場站，然後轉搭424號車或者N10號車去機場嘅。後來，運輸聯線增加徂來往周邊居住區嘅公交車路線。

2009年9月7號，喺加拿大線通徂車兩個月之後，來往溫哥華同列治文嘅98號B線公交車停運，機場站喺同一日成為歷史。原本經停機場站嘅大部份路線改為經停橋港站或者馬浦交通樞紐。

曾經經停機場站嘅公交線路
------------

機場站，面向溫哥華國際機場南候機樓。
### 繼續途經機場站附近嘅線路

* **C92號**，來往海島南，途徑機場南候機樓；
* **N10號**，來往溫哥華市中心同列治文中心（通宵線路）。

### 其他以前經停機場站嘅線路

* **C90號**，開往海島南，已經停運；
* **98號B線**，來往布勒站同列治文市政廳，已經停運；
* **100號**，開往二十二街站，改停馬浦交通樞紐；
* **424號**，開往機場，已經停運；
* **491號**，來往布勒站同列治文一號路，週一到週五高峰時段運營，已經停運；
* **496號**，來往布勒站同列治文鐵路，已經停運；
* **620號**，開往察華遜卑詩渡輪碼頭，改停橋港站；
* **301號**，來往機場站同素里牛頓交通樞紐，改停列治文－布歷候斯站；
* **404號**，來往機場站同拉德納交通樞紐，改停列治文－布歷候斯站；
* **425號**，來往機場站同機場南候機樓，被C92號取代徂。

參考
--

1. ↑  Bus Service Changes to Canada Line Stations 互聯網檔案館嘅歸檔，歸檔日期2009年8月9號，. (29 July 2009)
**猛獅A95**，對外稱為**猛獅ND323F**或者**猛獅ND363F**，係德國猛獅（MAN）出嘅一款低地台雙層巴士底盤，大概2013年開始出。

設計
--

同2000年代出過嘅猛獅A34一樣，猛獅A95底盤有打直擺嘅後置式臥置引擎，散熱水箱擺喺引擎右邊。中軸係驅動軸，而尾軸係輔助車軸。佢可以配10.5升嘅猛獅D2066LUH32（320匹。只限猛獅ND323F）或D2066LUH33（360匹。只限猛獅ND363F）引擎。

猛獅A95一般係配順豐客車雙層車身，車身款式源自猛獅Lion's City DD。但順豐客車亦有為佢設計單層車身。

新加坡
---

新加坡SMRT Buses喺2014年接收咗一架猛獅A95（ND363F）樣辦車。架車喺2014年10月登記，並試行一年。其後SMRT Buses喺2015年引入多16架猛獅A95。

2016年，再有一批共60架猛獅A95喺新加坡投入服務，全部由新加坡政府擁有。2017年新加坡再引入122架猛獅A95（ND323F），有一架改配歐盟六型排放嘅引擎。2018至2020年同埋2020年開始再分兩批引入250架同埋111架猛獅A95巴士。

喺2016年，有一部全長12.8米、有三隻門兩條樓梯嘅猛獅A95向公眾展示，巴士喺2017年3月開始為期半年嘅試驗行駛。2021年新加坡政府引入50架三門猛獅A95巴士，尾門由黐住中門改為擺喺尾輪跨，樓梯由中軸嘅左邊車轆對上改咗去右邊車轆對上。

香港
--

香港嘅非專營巴士公司新輝旅遊喺2015年5月出咗一架猛獅A95（ND323F）開篷巴士，成為香港第一間擁有猛獅A95巴士嘅公司，2017年再引入一架。冠忠巴士喺2015至2016接收9架猛獅A95（ND323F）巴士，東洋旅行社喺2015年接收咗兩架猛獅A95（ND363F）開篷巴士，金亮香港旅運喺2015至2016年接收咗兩架猛獅A95（ND323F）開篷巴士。水晶巴士控股喺2017年3月引入一架猛獅A95（ND323F）巴士，以「水晶巴士」名義營運，車上設有多個卡位同埋娛樂設施，畀乘客一面觀光一面食嘢，同年底再引入一架。愉景灣交通服務有限公司喺2017年中引入4架猛獅A95（ND323F），2020年中再引入兩架猛獅A95（ND363F）。

專營巴士公司方面，九龍巴士喺2015年接收咗一架猛獅A95（ND363F）樣辦車，2016年接收多20架ND323F，2018年接收1架改配順豐客車自家設計車身同埋「城市脈搏」車身規格嘅ND323F，2022年接收咗7架12.8米長嘅猛獅A95；冠忠巴士屬下嘅新大嶼山巴士喺2015至2016接收10架猛獅A95（ND323F），2018年引入29架ND363F，2019年引入5架ND363F；新世界第一巴士喺2016年接收一架猛獅A95（ND323F）12.8米樣辦車。

猛獅A95（ND363F）亦係港珠澳大橋穿梭巴士採用嘅車款之一。大橋喺2018年10月通車嗰時，首批共20架A95亦投入服務；2019再引入40架。

澳洲
--

喺2016年，有一架猛獅A95（ND323F）運咗去澳洲做示範車。

2017年底，新南威爾士政府屬下嘅State Transit Authority為悉尼引入41架猛獅A95。

悉尼嘅Forest Coach Lines喺2019年初引入6架猛獅A95。

紐西蘭
---

Go Bus喺2016年引入13架單層版猛獅A95（ND323F），並將佢哋安排去奧克蘭行駛；2017年再引入一架改配Global Bus Ventures (NZ)單層車身嘅同款車；到2018年再引入多四架，不過係配Global Bus Ventures (NZ)雙層車身。

Skybus Auckland喺2017年引入6架配澳洲Bustech單層車身嘅猛獅A95（ND323F），2019年再引入6架。

參考
--

1. ↑  《香港巴士年鑑2015》
2. ↑  3-door double decker bus with 2 staircases and USB ports hits the road in trial，海峽時報，2017年3月13號
3. ↑  100 three-door double-decker buses with 2 staircases to be rolled out this year from end-January，海峽時報，2021年1月11號
4. ↑  水晶巴士美食出巡——奉旨吃喝玩，星島日報，2017年3月24號
5. ↑  巴士迷注意！紅巴2.0年中開駛 新設備搶先睇，香港蘋果日報，2018年4月15號
1898年《展拓香港界址專條》附圖中嘅沙頭角
**沙頭角**（英文**Sha Tau Kok**，普通話拼音**Shatoujiao**），香港一地，亦係海角，地處香港陸地邊境，喺邊境東北一角。沙頭角過境就係深圳，香港來往中國關卡之一。沙頭角河經呢處出海，故此個海叫做沙頭角海。

名
-

相傳大清有官行過沙頭角，海皮處見沙頭角海碧波盪漾，詩興大發，即席噏句「日出**沙頭**，月懸海**角**」。從此世人就稱呢處做沙頭角。

地理
--

沙頭角有山叫元墩山。有海叫沙頭角海。

歷史
--

沙頭角，原係廣州府新安縣地，歸大清管。大清立海禁，迫沿岸居民，遷入內陸，結果本地人死傷無數。朝廷解禁復界，因之前死傷太多，少人遷囘。徙客人到沿海，以實人口，沙頭角亦在此內。客家人原爲山民，喺三省交界，卽廣東東北部嘉應州、江西南部、福建西部。

復界後治安不靖，客家村組約自衞，沙頭角有十約，其中兩約，喺位今下深圳，其餘八約，喺今下香港。十約以慶春約為最。沙頭角人繁衍，日後分支到新安各地，或遷石湖墟、聯和墟以至九龍半島同香港島。

由於沙頭角近海，唔少水上人灣舶居住，沙頭角亦有墟市。

一八九八年，英國向大清租新界，拓展香港。雙方簽訂以沙頭角河及深圳河爲界。當時英國尚未接收，要勘定界後，以河水水漲爲界。一八九九年，香港政府正成接收新界，沙頭角亦從此分兩處。河北爲華界，歸大清，河南爲英界，歸英國。

沙頭角喺邊界之上，變成邊界墟市，重開咗條中英街，幾多人來做生意，重越做越墟冚。

一九一一年，大清之地，轉爲中華民國。華界沙頭角，由於新安縣轉名寶安縣，變成寶安縣下，但熱鬧如舊。

一九五零年，解放軍攻入廣東，廣東成爲中華人民共和國領地，而華界沙頭角，亦在其中。其間大批難民湧入香港，香港不勝負荷，而中國亦動盪不安，去向不明，唯有封閉邊境。香港政府豎鐵絲網封境，邊境範圍劃爲邊境禁區，要有禁區紙先入得。因爲無人來，沙頭角自此式微。之不過無耐，中國就大飢荒，唔少人偷渡來香港，沙頭角係熱門地之一。有啲邊境警員，見場面慘烈，亦隻眼開，隻眼閉，畀佢哋入境。難民得到救濟後，唔少遣返中國。

一九六七年，香港親中國共產黨人士，時稱左派人士，或者土共，受澳門一二三暴動鼓舞，喺香港搞六七暴動。而寶安嗰邊，有民兵越界突襲沙頭角，殺傷香港警察，亦擄人去中國，氣氛十分緊張，後尾放人返港。香港政府唔似澳門政府，並無退讓，最後暴動因不得民心，中國總理周恩來下令停止。沙頭角因而囘復平靜。自始，沙頭角人入警隊，都變得困難。鑑於政治不安，香港政府鼓勵鄉人，連沙頭角人，遠赴英國謀生，唔少鄉村亦沒落。

二十世紀八十年代，中國開放改革，深圳連沙頭角劃做經濟特區，華界嗰邊經濟起飛，逐步變為市區。後尾行政上，深圳市取代寶安縣。於是大陸沙頭角劃入深圳市鹽田區，叫做沙頭角街道。香港嗰便幾經政制變遷，家陣屬北區。

一九九七年七月一號，香港主權由英國移交到中華人民共和國，實施自治，是爲香港特別行政區。由於港中差異太大，香港同中國邊界，實在不能放寛。但收窄邊境禁區，時有所議。到咗二零一二年二月十五號，除咗近中英街嗰一帶之外，沙頭角解禁，可以唔使禁區紙就入得。

交通
--

九巴78K或小巴55K，有車往來上水。


維基同享有多媒體嘅嘢：  
**Sha Tau Kok**

座標:  北緯22°32′51″東經114°13′36″
| 可持續能源 |
| --- |
| Wind turbines near Vendsyssel, Denmark (2004) |
| 
概述 |
| * 碳中性燃料
* 化石燃料淘汰
 |
| 節約能源 |
| * 熱電聯產
* 有效能源利用
* 儲能技術
* 綠色建築
* 地源熱泵系統
* 微型發電
 |
| 可再生能源 |
| * 水力發電
* 太陽能
* 風力
* 生物能源
* 地熱
* 海洋能
 |
| 可持續交通系統 |
| * 電動交通工具
* 插電式混合動力車
 |
| 睇 • 論 • 改 • 歷 |

風力發電機
**風力**係一種能源，用風嘅動力推郁風車收集力量，以前主要係推郁磨坊，而家就通常推郁發電機。人用風車將風嘅動力轉化為旋轉力，再攞啲旋轉力去做嘢，包括發電。呢個方法係利用大自然力量產生動力，唔會產生二氧化碳。

風嘅能量豐富、近乎無盡、廣泛分佈、乾淨同可以緩和溫室效應。當空氣嘅流速越快，推動力亦會同樣增加。

人類用風能嘅歷史可以追到公元前，但係幾千年來，風能技術發展比較緩慢，所以無俾人重視。但係1973年世界石油危機，喺常規能源告急同全球生態環境惡化嘅雙重壓力下，風能先至成為新能源嘅一部分，重新有一個長足嘅發展。風能作為一種無污染同可以再生嘅一種新能源，有巨大嘅發展潛力，特別係對沿海嘅島、交通唔方便嘅較偏遠山區。最好係人口低嘅草原牧場，同遠離電網同短期內電網較難去到嘅農村、邊疆，作為解決生產同生活能源嘅一種可靠途徑。即使喺一啲發達國家，風能只係作為一種高效清潔嘅新能源同時亦日益受到重視。比如：美國能源部曾經調查過，單係德克薩斯州同南達科他州兩個州嘅風能密度就足以供應全美國嘅用電量。

喺2008年尾，風力產生1212億瓦嘅電，係全世界用量嘅1.5%。

經濟成本
----

近年，大致上，用風力發電所需成本已經降低咗好多，就算唔計其他外在成本，喺好多適當地點用風力發電嘅成本已經低過燃油嘅內燃機發電。風力發電喺2002年大概以25%比率增長，2006年增長到32%。2003年美國嘅風力發電增長超過所有發電機嘅平均增長率。由2004年起，風力發電更成為所有新式能源之中最平嘅一個。喺2005年風力能源嘅成本已降到1990年代時嘅五分之一，而且隨住大瓦數發電機嘅使用，下降趨勢重會持續。

優點
--

* 佢嘅能量嚟自大自然
* 可以保護陸地同生態
* 可以循環再用，係一種環保能源


|  |  |
| --- | --- |
| Stub icon | 呢篇**風力**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
俄國臨時政府係一個曾經喺1917年2月－10月嗰陣存在嘅俄國政府。呢個臨時政府係喺俄羅斯嘅最後一個王朝羅曼諾夫王朝滅亡咗之後，由俄羅斯議會杜馬建立。俄國臨時政府嘅前身係俄羅斯帝國，而承繼佢嘅係俄羅斯共和國。俄國臨時政府嘅首都係彼得格勒。

俄國臨時政府統治嘅俄羅斯（1917）

史
-

喺1917年二月，俄羅斯爆發咗二月革命。俄羅斯沙皇都喺呢個革命被推翻，俄羅斯最後一位沙皇尼古拉二世喺1917年3月2號退咗位之後，俄羅斯議會杜馬就建立咗俄國臨時政府，格奧爾基·葉夫根耶維奇·李沃夫係第一任俄羅斯臨時政府總理。

喺俄國臨時政府統治緊俄羅斯嗰陣，臨時政府都同沙皇一樣唔受民眾嘅歡迎。因為喺俄國臨時政府掌咗權之後，俄國臨時政府冇聽俄國百姓嘅意見譬如話，好多俄羅斯人都希望俄羅斯唔好再打一戰，因為經已有幾百萬個俄羅斯士兵喺一戰戰場度死咗或者受傷，但係臨時政府都仲繼續堅持參戰，同埋俄國百姓嘅生活條件都冇因為冇咗沙皇而改變。 最終，喺1917年十一月七號爆發咗十月革命。喺十月革命結束咗之後，由列寧領導嘅布爾什維克掌權，而蘇聯都喺1922年建立。

參考
--

1. ↑  "Russian Provisional Government | Facts, History, & Summary | Britannica". *www.britannica.com* (英文). 2024-01-10. 喺2024-02-20搵到.
2. ↑  Mosse, W. E. (1964). "Interlude: The Russian Provisional Government 1917". *Soviet Studies*. **15** (4): 408–419. ISSN 0038-5859.
3. ↑  "Provisional Government | International Encyclopedia of the First World War (WW1)". *encyclopedia.1914-1918-online.net*. 喺2024-02-20搵到.
4. ↑  *The Russian Revolution (1917)* (英文), 喺2024-02-20搵到
5. ↑  "October Revolution". *education.nationalgeographic.org* (英文). 喺2024-02-20搵到.
聖約翰座堂嘅鐘樓
**聖約翰座堂**（**St John's Cathedral**）係香港一基督敎堂，喺中環花園道，門牌四到八號。堂歸香港聖公會香港島教區，係主教座堂。

歷史
--

一八六九年時聖約翰座堂
聖約翰座堂裏面
聖約翰座堂笪地，開埠之時，係歸入英軍駐地。香港政府成立後，地係Chinese Secretary嘅寫字樓。佢西北無遠，係當時督憲府，一直上山見政府合署。

一八四一年，香港就係英國殖民地，然而遲遲未有國敎聖公會敎堂。其他天主敎堂、誓反敎各敎會堂、長老會敎堂、唐人廟宇、回敎寺都有齊，但係就係無聖公會敎堂。聖約翰座堂未起之前，敎眾都要喺蓆棚中做禮拜，咁引起敎眾不滿。

之後，香港政府批地畀英國聖公會。一八四七年，聖約翰座堂奠基。一八四九年起好同祝聖。座堂係香港最舊嘅西式教會建築物。地權上，係香港唯一不動產，由自己保有，卽英Freehold地。座堂主樓有三。座堂本身，一八四七年起成，係維多利亞時期，歌德式建築。副堂一九二四年落成，而新座寫字樓，一九五六年加建。聖約翰座堂道木門，取材自添馬艦（HMS Tamar）艦身。艦喺香港保衛戰時，英軍自行炸沉，以免落入日軍手中。

座堂係教區首堂，因該堂裏面置有主教座位。香港日治時期，拎來做日本人會所。而家教堂已評為香港法定古蹟，受法列保護。遊客亦到嚟觀光。為咗避免冷氣水氣，引致白蟻侵蝕，破壞古物古蹟，座堂無冷氣。座堂除咗有主教專用位，重有法政牧師同座堂牧師專用位，亦有英國殖民年代留落，鑄上英國王室徽號嘅會眾位，係留畀香港總督同英國王室用。皇室有時會途經香港，禮拜時畀佢哋坐。香港主權移交之前，座堂會掛英國旗，之後拆咗。目前座堂日日有崇拜。亦有早堂晚堂，而話有英國話、廣東話、普通話同菲律賓話都有。崇拜者，嚟自世界各地，係國際座堂。

禮拜同打理
-----

一啲聖日，座堂有唱頌大聖餐禮，香港聖公會香港島教區、香港聖公會澳門傳道地區嘅按立聖職聖禮同班節，亦喺座堂搞。現任聖約翰座堂署理座堂主任牧師，卽英文Dean，係白嘉榮法政牧師，英文the Revd Canon David Pickering。佢自二零一二年三月廿六號，受命出任署理座堂主任牧師，直到八月新任座堂主任牧師謝子和法政牧師上任為止。

其他史跡
----

堂邊花園，有啲英軍紀念碑，亦有英軍葬喺度。

聖約翰座堂牧區轄下禮拜堂
------------

* 赤柱聖士提反堂
* 薄扶林以馬內利堂，新址喺薄扶林道一百卅九號伯大尼小堂，中華廚藝學院隔籬
* 愉景灣堂

特殊用途
----

由於禮拜堂鄰近政府總部，所以每逢基督徒團體示威遊行，佢哋結束時，都會唔分宗派，包括天主教，到禮拜堂花園感恩禱告，然後解散。

出面網站
----

* 聖約翰座堂
* 香港聖公會
* 香港聖公會香港島教區
* 赤柱聖士提反堂
* 以馬內利堂
* 愉景灣堂
* 聖約翰座堂歷史考察（中文大學）
* 康樂及文化事務署-古物古蹟辦事處

| 香港聖公宗教堂 |
| --- |
|  |
| 香港聖公會 |
| 香港島教區 | ***聖約翰座堂***同佢屬堂**以馬內利堂**、**愉景灣堂**、**赤柱聖士提反堂**．聖士提反堂．聖保羅堂．聖馬利亞堂．基督榮光堂．弘道堂．聖恩堂．主誕堂．聖雅各堂．聖路加堂．聖馬太堂．北角聖彼得堂．聖提摩太堂 |
| 東九龍教區 | 聖三一座堂同佢屬堂**聖奧古斯丁小堂**．**基督堂**．聖安德烈堂屬堂**復活堂**、**沙田堂**．聖匠堂．*牧愛堂*．聖馬可堂．聖十架堂．聖巴拿巴堂．救主堂．慈光堂．靈風堂．聖提多堂．聖智堂．聖道堂．施洗聖約翰堂．頌主堂．基樂堂．基督顯光堂 |
| 西九龍教區 | **諸聖座堂**．***聖安德烈堂***．聖多馬堂．基愛堂．聖馬提亞堂．青山聖彼得堂．荊冕堂．聖約瑟堂．聖腓力堂．基督顯現堂．主愛堂．聖安堂 |
| **粗體**係英語堂；*斜體*係華語堂；有底線係菲律賓語堂；黃底係非粵語堂；有框係教區成立後起同執．澳門聖公宗教堂一覽 |
**東興**係中國廣西防城港一隻縣級市，面積541平方公里，人口21萬常住。

行政
--

東興下低轄三隻行政鎮，分別係東興鎮、馬路鎮撈江平鎮。

**馬路鎮**
**東興鎮**
**江平鎮**

地理
--

東興係一隻邊境城市，在中越邊境界河北崙河北面，對望對面河座越南城市芒街。北崙河跟東興-芒街笪埞分椏，一條跟南便過，穿過芒街城出到北部灣；一條跟東便出東興城區分兩椏，北椏照舊係北崙河、界河，佮羅浮江出海，南椏在越南、喊做綠林江（越南文：滝綠林Sông Lục Lầm），向東南流出海。另外主要江水仲有江平江，跟江平出海落珍珠港、落北部灣。

地勢上，東興南部臨海、臨河啲埞平平，中部有噻尐細山，北便近十萬大山。南便、東便啲村鎮在濱海平原上高，北便村鎮（包括馬路鎮街上）散佈在山麓、山谷裏頭。

民族
--

東興分佈有漢族（白話、𠊎）、京族、壯族（南壯）等。其中東興係中國主要噶分佈地畀京族（越南文：𠊚京người Kinh），京族人分佈在江平鎮南便㞘噶京族三島上高。啲人係遷跟海防塗山來，在16世紀，定居在巫頭、澫尾、山心三隻島上高，所以得喊做京族三島。京族着認為係中國最有錢噶少數民族之一，因為臨近越南得食香在外貿上高。

語言
--

東興講欽廉地區白話（東興白話、江平白話等等）多，𠊎人講𠊎話多。京族人講越南話，喊做防城京族話，有尐發音撈河內越南話有區別，但撈其他一尐北越越南話方言有似噶；有噻尐發音撈詞彙借有跟江平白話來。壯族（南壯）講南壯話，即東興壯話。

旅遊景點
----

東興鎮內噶大清國界碑，上高寫有「大清國欽州界」；但隻並嘸係一號界碑。
### 大清國一號界碑

隻界碑在竹山，在北崙河出海口。因為大清界係計跟海邊開始，所以喊做一號界碑。上高兩面各自寫有「光緒拾陸年貳月立 大清國欽州界 知州事李受彤書」戥「大南」（越南）。

### 京族三島

京族三島係啊三隻島，16世紀跟越南來噶京族人住住噶。而今已經着開墾撈着泥沙壅到合併成一隻半島連到江平鎮，建有公路、開有巴士線通到江平。京族三島畀有一隻機會畀啲人得近距離接觸京族社會文化。街上噻時見得到中越雙語文字，仲建有一座博物館喊做「東興京族生態博物館」，記錄有京族噶歷史、語言、民俗之類噶嘢，裏頭噻時有獨弦琴演出。

### 金灘

金灘係在京族三島最南𪐀近海啊迾埞，得名跟啲沙顏色顯金色來。

### 陳公館

陳公館係陳濟棠噶舊居，建在1920年左右。係一座西式別墅，建有炮樓在。

### 羅浮天主堂

即羅浮恆望天主堂，建在1832年，在東興鎮東北近羅浮江，係一座兩𤗲噶西式教堂，矮躉矮躉噶。教堂正面底樓係三隻拱門、有蔭有廊，二樓有一隻圓花窗比較精美，教堂兩便有扶壁撐到。

睇埋
--

* 芒街

考
-

* 東興市地方誌辦公室, 《東興市誌》, 2016.

| * 睇
* 傾
* 改
廣西政區 |
| --- |
| 中華人民共和國廣西壯族自治區　　首府：南寧 |
| 14地級市 | 111縣級行政區（39市轄區、8縣級市、52縣、12自治縣）、類縣級單位\* | 廣西向中國位置象鼻山 |
| 南寧 | 青秀區 | 興寧區 | 西鄉塘區 | 良慶區 | 江南區 | 邕寧區 | 武鳴區 | 隆安縣 | 馬山縣 | 上林縣 | 賓陽縣 | 橫縣 |
| 柳州 | 柳北區 | 城中區 | 魚峰區 | 柳南區 | 柳江縣 | 柳城縣 | 鹿寨縣 | 融安縣 | 融水苗族自治縣 | 三江侗族自治縣 |
| 桂林 | 臨桂區 | 象山區 | 秀峰區 | 疊彩區 | 七星區 | 雁山區 | 陽朔縣 | 靈川縣 | 全州縣 | 平樂縣 | 興安縣 | 灌陽縣 | 荔浦縣 | 資源縣 | 永福縣 | 龍勝各族自治縣 | 恭城瑤族自治縣 |
| 梧州 | 長洲區 | 萬秀區 | 龍圩區 | 岑溪市 | 蒼梧縣 | 藤縣 | 蒙山縣 |
| 北海 | 海城區 | 銀海區 | 鐵山港區 | 合浦縣 |
| 防城港 | 港口區 | 防城區 | 東興市 | 上思縣 |
| 欽州 | 欽南區 | 欽北區 | 靈山縣 | 浦北縣 |
| 貴港 | 港北區 | 港南區 | 覃塘區 | 桂平市 | 平南縣 |
| 鬱林 | 玉州區 | 福綿區 | 北流市 | 容縣 | 陸川縣 | 博白縣 | 興業縣 |
| 百色 | 右江區 | 凌雲縣 | 平果縣 | 西林縣 | 樂業縣 | 德保縣 | 田林縣 | 田陽縣 | 靖西市 | 田東縣 | 那坡縣 | 隆林各族自治縣 |
| 賀州 | 八步區 | 鍾山縣 | 昭平縣 | 富川瑤族自治縣 | 平桂管理區\* |
| 河池 | 金城江區 | 宜州市 | 天峨縣 | 鳳山縣 | 南丹縣 | 東蘭縣 | 都安瑤族自治縣 | 羅城仫佬族自治縣 | 巴馬瑤族自治縣 | 環江毛南族自治縣 | 大化瑤族自治縣 |
| 來賓 | 興賓區 | 合山市 | 象州縣 | 武宣縣 | 忻城縣 | 金秀瑤族自治縣 |
| 崇左 | 江州區 | 憑祥市 | 寧明縣 | 扶綏縣 | 龍州縣 | 大新縣 | 天等縣 |
| 註：有「\*」號係屬地方設嘅行政管理區，唔係喺中華人民共和國民政部登冊嘅政區。 |
**屌你老母**（粵拼：diu2 nei5 lou5 mou5\*2，俗寫做**𨳒你老母**）係句廣東話俗語，字面解係[我同你阿媽𨳒閪]實際用途係𨳒你老母閪咁嘅意思。

問候人喺中國各方算係種共同文化，魯迅就話如果代表中國嘅花牡丹叫做國花，咁問候人法就係中國「國罵」1。

旁白話指話某某「屌人（哋）老母」，多數係代表某人用「屌你老母」呢句嘢黎打招呼。

好耐之前，流行嘅版本係**屌那媽**（diu2 naa5\*3 maa1／diu2 naa5 maa1），往往俗寫作**丢那媽**，當中「那」係「你啊」嘅連音。

其他話
---

喺第啲話入面，有對等日常用詞，例如普通話就叫「肏你媽」、「他媽的」、「幹你娘」，喺網絡上便隱晦啲會寫成「草泥馬」。閩南話就話「駛恁娘」、「姦恁娘」、「姦恁娘膣屄」、「幹恁娘老膣屄」。除咗「幹」同「屌」，其他形容重有「肏」、「尻」、「日」、「直」、「弄」。

意思種類
----

鬧人老母分三種，一種係無意義嘅粗口，純粹只係自己發洩情緒，甚至係口頭禪，叫做「穢語」，另一種就用嚟鬧人，比較具攻擊性，叫做「詈語」。

文化意義
----

屌你老母屬於同性有關嘅粗口，呢個類別，係基於男尊女卑嘅觀念而嚟嘅。中國文化傳統以來，提及對象家人嘅惡言，就只有「屌」人老母，咒人絶後，或者鬧人全家，好少單單數人老豆。有人認為其中一個原因，係由於中國儒家文化重視「宗」，如果某人唔係由已結婚夫婦生出嚟嘅，就無名份，地位會低啲，俾人叫雜種或者野種。若然阿甲「屌」阿乙老母，而阿甲又唔係阿乙老頭，即係話阿乙係雜種，低等人。另一個講法又係同儒家文化有關，儒家觀念入面好重視「孝」，而鬧人老母就觸犯對方重視嘅「孝」，同時又貶低對方老豆，令對方受到極大侮辱。不過近年好多人都認為噉樣屌人老母係屬於一種性語言暴力，所以都唔係好鼓勵。「屌你老母」一早已成諺語，啲人講呢句，又或者係佢嘅變種版本時，腦海唔會浮現任何字面意思。

變種
--

 呢篇文講嘅唔係鹵味。
本罵辭變種無數，將原版委婉化或者激烈化，譬如「delay no more（『屌你老母』嘅英文擬音；簡寫：dnlm／dlnm）、「（屌）佢老母（簡寫：(d)klm）」、「（你／佢）老味」、「（你／佢）老頭」、「你（／佢）老板」、「**（屌）（你／佢）老母臭屄**」、「頂你個肺（『屌你個屄』嘅擬音，有時加長作順口溜『～，**塞你個胃**，**打到你花開又富貴**。』或『～，**插你個胃**，**㩒你個肚臍機關掣**。』」、「屌你冚家」（字面意思：我同你全家人扑嘢）、「問候人哋阿媽」( 咒罵人哋阿媽)……

軼事
--

民間傳說，明朝將軍袁崇煥帶兵打仗時，會用口頭禪「**掉哪媽！頂硬上！**」激勵士氣。喺東莞石碣鎮水南村袁崇煥紀念園，入面一個袁公嘅雕像個基座道，以前刻咗呢句嘢，配上英文翻譯「FUCK HIS MOM! HIT THE HARD!」；後來鏟走咗，引來爭議。趙冰嘅考證話以上搞錯咗，而其頭三字之正確寫法為「**屌那馬** 」，當中嘅「馬」指當朝奸臣馬士英。

腳註
--

* 註 1: 魯迅《論他媽的》：無論是誰，只要在中國過活，便總得常聽到「她媽的」或其相類的口頭禪。即使依或人聽說，牡丹是中國的「國花」，那麼，這就可以算是中國的「國罵」了。

參考
--

1. 1 2  〈隨地吐痰　打尖　吸煙　國罵〉. 蘋果日報 (香港). 原著喺2007年3月15號歸檔. 喺2008年4月15號搵到.
2. ↑  杜絕國罵是枉費心機
3. ↑  北京奧運會倒計時500天將開展拒絕「國罵」活動
4. ↑  「國罵」不應成為一種生活方式
5. ↑  人民網-如何拒絕"國罵"[*失咗效嘅鏈*]
6. ↑  拒絕國罵：行政力量挑戰「生理權力」
7. ↑  *apps.itsc.cuhk.edu.hk*. 喺2021-06-06搵到. `{{cite web}}`: Missing or empty `|title=` (help)
8. ↑  *apps.itsc.cuhk.edu.hk*. 喺2021-06-06搵到. `{{cite web}}`: Missing or empty `|title=` (help)
9. ↑  《民俗文化中的語言奇趣》P 145-151 沈錫倫者 ISBN 9570516984 (802)
10. ↑  〈"掉哪妈!顶硬上!" 袁崇焕金句东莞惹争议(图) 经济滚动 南方网〉. *economy.southcn.com*. 原著喺2021-06-05歸檔. 喺2021-06-09搵到.
11. ↑  Yu, Yelu; 余也魯. (1994). *Za zhi bian ji xue* (第Zui xin zeng ding ban, 5 ban版). Xianggang: Hai tian shu lou. ISBN 962-399-003-0. OCLC 222714281.
**貴妃**係中國傳統既「一夫一妻多妾」既婚姻制度之下既產物，中國歷代既諸侯、國王同皇帝，除咗有一個后（王后、皇后）之外，通常都擁有人數眾多既妃嬪，情況就好似唐朝白居易既《長恨歌》所提到既「後宮佳麗三千人」。貴妃係皇帝封俾高級妃嬪既封號，佢哋喺朝廷既地位只係比皇后低啲，比一般既妃子高，大約係等於公主、親王妃差唔多。除咗古代中國，係受到中國影響既國家，例如朝鮮同越南，都有類似既制度。

歴史
--

喺漢朝同晉朝時期，「貴妃」唔係正式既頭銜，而係喺非正式場合對高級妃子既尊稱。

南北朝時代，南朝既宋孝武帝係第一個正式設立貴妃稱號既君主，地位相當於相國（註：相國係漢朝去到唐朝既時候，朝廷大臣既最高職位，係後嚟中國同日本「宰相」既前身）。當時既貴妃，同貴嬪、貴人一齊，叫做「三夫人」，後世好多朝代一直都沿襲呢個傳統。不過《周禮·鄭玄注》同《禮記·昏義》都有提到周朝既制度係天子有一后、「三夫人、九嬪、二十七世婦、八十一御妻 」既記載，所以「三夫人」既名稱可以喺南北朝時代之前已經有。日本既飛鳥時代，天武天皇既後宮都係設有三位夫人，呢個制度一直沿用到平安時代，去到淳和天皇既時候先至廢除。

喺唐朝，「貴妃」既稱號，地位僅次於皇后。唐初既時候，皇后之下設有貴妃、淑妃、德妃、賢妃，呢四個妃子，統稱「四夫人」，佢哋既爵位係「正一品」（註：初唐既宰相係「三品官」，所以佢哋比宰相更高級）。唐玄宗開元年間，做咗後宮封號改制，設立惠妃、麗妃、華妃「三妃」取代原有既「四妃」。公元724年（開元十二年），「集美貌與智慧於一身」既王皇后（7世紀—724年），結婚好多年都生唔到仔，所以俾唐玄宗李隆基廢咗，同時設立咗惠妃（武氏，武則天既侄孫女）、麗妃（趙氏）同華妃（劉氏）。公元735年（開元二十三年），皇甫德儀（694年—735年10月21日）死咗，唐玄宗追封佢做「淑妃」。之後，喺天寶年間，又冊咗楊氏做貴妃。

之後既唐朝皇帝，冊封妃子既時候用既封號就用返貴妃、淑妃、德妃、賢妃。但係，因為唐朝喺代宗李豫到懿宗李漼呢十代皇帝其間，除咗德宗李适（742年5月27日—805年2月25日）喺貴妃王氏（註：王貴妃，公元8世紀到786年12月6日，唐順宗既老母，死之前既三日俾唐德宗李适冊封做皇后，所以又叫做「王皇后」，死咗之後諡號叫昭德，所以又叫做「昭德王皇后」）死之前，冊封咗做皇后以外，唐朝皇帝長期都無冊立皇后既傳統，只係以四妃（貴妃、淑妃、德妃、賢妃）「攝六宮事」（意思就係署任皇后既職務），所以佢哋雖然實則上係署任皇后既職務，但係名份上佢哋仍然只係妾，如果下一任皇帝唔係佢哋生既，並唔一定會俾新皇帝尊稱做皇太后，死咗之後亦唔會追封諡號，所以佢哋亦唔係下任皇帝名義上既「嫡母」（意思係老豆既大婆）。註：根據《周禮·天官·內宰》，皇后既職務就喺「陰禮教六宮」；當時既皇后有六個寢宮，一個正寢，五個燕寢，合起嚟就係六宮。

明朝既時候，宮中皇妃既封號有好多，例如順妃、寧妃等，但係貴妃仍然係最高級皇妃既封號。明朝既中後期，有用皇貴妃呢個封號，當時貴妃既地位，降咗一級。

清朝既後宮品級又再改變咗，分為皇后、皇貴妃、貴妃，妃、嬪、貴人、常在、答應、官女子；貴妃變成後宮既第三等封號，喺皇貴妃之下，普通既妃之上。

歴代王朝貴妃一覧
--------

### 南朝

1. 宋孝武帝：宣貴妃殷氏（追封）
2. 宋明帝：陳妙登
3. 齊武帝：范貴妃
4. 陳宣帝：錢貴妃
5. 陳後主：張麗華

### 北周

1. 北周宣帝：元樂尚、尉遲熾繁

### 唐朝

1. 唐高祖：萬貴妃
2. 唐太宗：韋珪
3. 唐睿宗：豆盧貴妃、崔貴妃
4. 唐玄宗：董貴妃、楊玉環
5. 唐代宗：獨孤貴妃、崔貴妃
6. 唐憲宗：郭貴妃
7. 唐穆宗：武貴妃（追封）
8. 唐敬宗：郭貴妃
9. 唐懿宗：王貴妃、楊貴妃（追封）

### 五代十国

1. 後周太祖：張貴妃
2. 前蜀高祖：張貴妃
3. 前蜀後主：錢貴妃
4. 南漢後主：李貴妃
5. 後蜀高祖：李貴妃

### 宋朝

1. 宋太宗：臧貴妃（追尊）
2. 宋真宗：昭靜貴妃沈氏（尊封）、杜瓊真（追尊）
3. 宋仁宗：張貴妃、昭節貴妃苗氏（尊封）、昭淑貴妃周氏（尊封）、昭懿貴妃張氏（追尊）
4. 宋神宗：懿穆貴妃邢氏（尊封）
5. 宋哲宗：慕容貴妃（尊封）
6. 宋徽宗：鄭貴妃、王貴妃、懿肅貴妃王氏、王貴妃、喬貴妃、劉貴妃、劉貴妃
7. 宋高宗：吳貴妃、劉貴妃、張貴妃
8. 宋孝宗：謝貴妃、蔡貴妃
9. 宋寧宗：楊貴妃
10. 宋光宗：黃貴妃、張貴妃
11. 宋理宗：謝道清、賈貴妃、惠昭貴妃閻氏

### 遼朝

1. 遼景宗：蕭綽
2. 遼聖宗：蕭貴妃、蕭貴妃（耶律燕哥母）
3. 遼興宗：蕭三蒨

### 金朝

1. 金太祖：蕭貴妃
2. 金熙宗：裴滿貴妃
3. 海陵王：大貴妃、唐括定哥
4. 金世宗：李貴妃

### 明朝

1. 明太祖：成穆貴妃孫氏
2. 明成祖：昭獻貴妃王氏、昭懿貴妃張氏
3. 明仁宗：恭肅貴妃郭氏
4. 明宣宗：孫貴妃、端靜貴妃何氏（追尊）
5. 明英宗：周貴妃
6. 明憲宗：萬貴妃、邵貴妃
7. 明世宗：沈貴妃、恭僖貞靖貴妃文氏、閻貴妃
8. 明穆宗：李貴妃
9. 明神宗：鄭貴妃
10. 明思宗：袁貴妃、田貴妃
11. 弘光帝：金貴妃

### 清朝

1. 清太宗：懿靖大貴妃博爾濟吉特氏娜木鍾
2. 清聖祖：貴妃佟佳氏、貴妃佟佳氏、溫僖貴妃鈕祜祿氏、皇考貴妃瓜爾佳氏
3. 清世宗：貴妃年氏、熹貴妃鈕祜祿氏、皇考裕貴妃耿氏（尊封）
4. 清高宗：貴妃高氏、嫻貴妃輝發那拉氏、令貴妃魏氏、純貴妃蘇氏、慶貴妃陸氏、嘉貴妃金氏、婉貴妃陳氏（尊封）、穎貴妃巴林氏、忻貴妃戴佳氏（追封）、愉貴妃珂里葉特氏（追封）、循貴妃伊爾根覺羅氏（追封）
5. 清仁宗：貴妃鈕祜祿氏、諴貴妃劉佳氏、皇考如貴妃鈕祜祿氏
6. 清宣宗：全貴妃鈕祜祿氏、靜貴妃博爾濟吉特氏、琳貴妃烏雅氏、彤貴妃舒穆祿氏、佳貴妃郭佳氏（尊封）、成貴妃鈕祜祿氏（尊封）
7. 清文宗：貞貴妃鈕祜祿氏、懿貴妃葉赫那拉氏、祺貴妃佟佳氏（尊封）、玫貴妃徐佳氏（尊封）、婉貴妃索綽絡氏（尊封）
8. 清穆宗：瑨貴妃西林覺羅氏、珣貴妃阿魯特氏、瑜貴妃赫舍里氏
9. 清德宗：兼祧皇考瑾貴妃他他拉氏（尊封）、珍貴妃他他拉氏（追封）
10. 溥儀：明賢貴妃譚玉齡（追贈）

朝鮮半島
----

高麗既後宮制度最初並未建立，去到第八代顯宗時期，先至開始用「貴妃」同「淑妃」既稱號，其中一位妃嬪，叫李子林被賜姓「王」同埋封咗做「貴妃」，成為元質貴妃王氏（韓文版）。喺《高麗史》嗰度，除咗佢既出生地同老豆之外，無其他關於佢既記載。亦都唔知道佢既生死日期同墓地喺邊度，佢同顯宗無生到任何細路仔。佢係清州人，佢老豆本性李，因為鎮壓叛亂有功，所以俾國王賜姓王。

後來，到咗第十一代國王既文宗時期，確立咗呢個制度，皇妃、妃子、賢妃、賢妃都成為正一品既封號。

相關項目
----

* **中國皇后及妃嬪列表**

參考
--

1. ↑  〈長恨歌 - 維基文庫，自由的圖書館〉. *zh.wikisource.org* (繁體中文). 喺2024-01-26搵到.
2. ↑  〈禮記/昏義 - 維基文庫，自由的圖書館〉. *zh.wikisource.org* (繁體中文). 喺2024-01-26搵到.
3. ↑  楊際平 (1989年). 〈中國傳統文化與隋唐職官制度〉. 《《東南文化》》. **3**.
4. ↑  〈唐故德仪赠淑妃皇甫氏神道碑〉. 中国盲人数字图书馆. 2008-11-25. 原著喺2012-07-28歸檔. 喺2018-11-23搵到.
**諺文**喺韓國話入邊叫 **hangeul**，而呢幅圖顯示嘅係 **hangeul** 用諺文寫嘅樣，諺文隻隻符號代表住某個元音或者輔音。
**特徵文字**（粵拼：dak6 zing1 man4 zi6；英文：**featural writing system**）係一類嘅文字系統，指啲符號嘅形狀唔係任意設計嘅，而係會將每個符號設計到形狀建基於佢對應嗰個音嘅語音學特性。

概論
--

例如諺文就係一套好出名嘅特徵文字。諺文係一套字母，起源自李氏朝鮮，由朝鮮世宗李裪响 15 世紀中帶領一批學者發明嘅。

廿世紀前嘅朝鮮族有用開漢字。漢字係包括粵語在內多數漢語傳統用嘅文字系統，屬於語素文字，每隻字符都係表達意思為主，會表示字詞或者形態素，而**唔**係講嘢嘅元音或者輔音。諺文就係純表音嘅（响呢點上似羅馬字），隻隻符號都表示緊元音或者輔音，唔帶有任何內置嘅意思。除此之外，諺文個做法，仲將啲寫輔音嘅符號設計到形狀似一個人讀嗰個音嗰時聲道嘅某啲狀態，例子有

ㄴ  → 依個符號寫嘅係粵拼：n 噉嘅音，留意一個人發出 n 音嗰陣時條脷嘅形狀。
ㄱ  → 依個符號寫嘅係粵拼：g 噉嘅音，留意人發出 g 音嗰陣時條脷嘅形狀。
ㅁ  → 依個符號寫嘅係粵拼：m 噉嘅音，人發出 m 音嗰時嘴唇會合到實一實然後打返開。
下邊係圖解。

* ㄴ：齒齦鼻音 nㄴ：齒齦鼻音 n
* ㄱ：清軟腭塞音 gㄱ：清軟腭塞音 g
* ㅁ：雙唇鼻音 mㅁ：雙唇鼻音 m

有關「唔同元音同輔音，發音嗰陣聲道狀態有咩分別」呢條問題，可以睇睇語音學，尤其係發聲語音學。

影響
--

睇埋：識字率
諺文吸引咗好多語言學工作者留意：一般認為，好似諺文噉嘅特徵文字，做到字符設計到形狀上似聲道狀態。呢一點被指係令到特徵文字非常合乎直覺非常易學，能夠有效提升識字率。例如李氏朝鮮噉，就被指係發明咗諺文之後文盲率大跌。

睇吓
--

* 語音發聲
* 表音文字

引述
--

篇文用咗嘅行話或者專有名詞，英文（或者第啲外語）版本如下：

1. ↑  韓：Eonmun / 언문
2. ↑  韓：Yi Do / 이도
3. ↑  logogram

篇文引用咗以下呢啲文獻同網頁：

1. ↑  What do the shapes in Hangul represent?. *Britannica*.
2. ↑  How 15th-century King Sejong the Great helped make Korea literate. *South China Morning Post*.
3. ↑  Handel, Z. (2016, May). Learn to read Korean: An introduction to the Hangul alphabet. In *7th Int. Particle Accelerator Conf.* (IPAC'16), Busan, Korea.
深井嘅村口牌坊
**深井**（粵拼：sam1 zeng2），又叫**深井古村**（sam1 zeng2 gu2 cyun1），係中國廣東省廣州市嘅一個地名，喺黃埔區長洲，大學城北邊同黃埔軍校南邊之間。呢個村從搞好到而家，有成千年嘅歷史。

名
-

深井村嘅原名叫「金鼎村」，由於個村入面啲水井都好深，後嚟啲人乾脆改佢名做「深井村」。

史
-

呢個村入面傳出咗噉嘅古仔：聽話係南宋末年，啲人為咗避開元兵殺埋嚟而從福建搬到呢度。由於島上冇乜耕地，加上好多村民成日做商業為生，有錢佬通車喺附近嘅番禺、順德一帶出錢整田，結果變成經營地主。而深井因為噉而變得有米。

概況
--

深井古村係廣州保存得比較好嘅古村落之一，村入面保存咗好多有歷史嘅建築，有大量古民居、宗祠同塔等，延續咗嶺南建築嘅風格。同西關大屋唔同，深井嘅建築吸收咗客家嘅碉樓同西洋石柱、門樓、花紋圖等建築特色。而家重有好多村民住喺百年老宅入面，一到挨晚，出咗去啲人返咗嚟，之後木門緊鎖。啲人好似坐喺屋企門口唞涼噉，淡定睇住人來人往啲遊客，根本唔知世界變咗幾多。而班人過緊鄉下啲老坑嘅生活。

據資料記載，長洲之前係對外貿易嘅集散地，深井村民大多數搞碼頭搬運、整船同經商等，入面有好多珠三角品味嘅青磚大屋同石板街巷，尤其係正吉坊、岐西同榮陽里，入面超多古民宅。

附近嘅交通
-----

隔籬嘅深井碼頭
* 輪渡：
深井碼頭
* 巴士：
深井村站

註
-

1. ↑  广州深井古村摄影攻略 广州本地宝
2. 1 2  广州长洲深井古村[*失咗效嘅鏈*] 旅游城市（广州专区）

攷
-


維基同享有多媒體嘅嘢：  
**Shenjing**

* 黄埔区：长洲岛深井古村 廣東文化網
* 深井古村 兀自美丽的古风景(组图) 西祠胡同
* 探清末郊区民居 请来深井古村 中国广州网
司馬光王安石舊黨領袖司馬光，新黨領袖王安石
**新舊黨爭**係北宋神宗熙寧二年（1069年），因執行王安石變法所引發嘅一場黨爭。

宋神宗力圖改革宋仁宗慶曆新政以來留低嘅弊端，拜王安石為宰相，開以新政，叫做王安石變法。新政雖切中時弊，但實行上出咗啲問題，而且得罪朝中保守派大臣嘅既得利益，受到舊黨極力反對。舊黨中唔少有影響力嘅人物，如韓琦、司馬光、歐陽修、蘇軾等，王安石唯有晉用呂惠卿、曾布、章惇及韓絳等新人，予以抗衡。

黨爭最初因為政見唔同而起，後來演變成排除異己嘅奪權之爭。新黨支持王安石嘅新政，舊黨反對新政。兩派官吏互相攻擊，黨爭期間變法時興時廢，一得勢就貶斥另一派士大夫。王安石同司馬光死後，黨爭依然持續。最終新黨因皇帝支持而贏咗，但造成北宋政局唔穩定，都對北宋嘅政治產生頗大影響。先後持續五十幾年，最終導致北宋滅亡。

經過
--

最初爭論只係書生意氣之爭，司馬光批評王安石變法嘅理由之一係南人唔可以當政，曾輕言：『閩人狡險，楚人輕易，今二相皆閩人，二參政皆楚人，必將引鄉黨之士，天下風俗，何由得更淳厚！』由於新、舊兩黨更迭執政，王安石曾兩度退職，新政時行時廢，臣民無所適從。

元豐八年（1085年）三月，在位十八年嘅宋神宗病逝，宋哲宗即位，喺宣仁聖烈皇后主導下，以司馬光專權，因帶有個人情緒嘅報復，致力於盡罷新法，所謂「元祐更化」，恢復「祖宗舊制」，前後歷時九年，呢個時期改革派人士幾乎全招迫害貶職。蔡確、章惇等被貶至嶺南（今廣東一帶），開啟北宋貶官至嶺南嘅先例。

元祐元年（1086年）王安石同司馬光相繼病逝，守舊派繼續掌握大權，黨爭仍無止息，朝廷分裂成正反兩黨，得勢舊黨又分成三派：

* 元祐黨人-得勢-反對變法
	+ 朔黨（朔學）-劉摯、梁燾、王岩叟、劉安世
	+ 洛黨（洛學）-程明道、程伊川（二程）、朱光庭、賈易
	+ 蜀黨（蜀學）-蘇東坡、蘇潁濱、呂陶、上官均
* 熙豐黨人-失勢-支持變法

洛黨朱光庭、賈易等攻擊蘇軾誣衊宋仁宗不如漢文帝，宋神宗不如漢宣帝，以為係對先皇不敬。呢個時候呂陶、上官均挺身而出為蘇軾辯護，史稱蜀洛黨爭。到呢個時候黨爭只淪為意氣之爭，終使朝綱不振，政風日壞。

元祐九年（1094年），宣仁聖烈皇后病逝，宋哲宗親政，章惇入汴京，拜尚書省左僕射兼門下侍郎，恢復宋神宗嘅新法，史稱「紹述」，意為繼承父業，除曾布為翰林學士，晉張商英為右正言。

章惇當政期間，對元祐諸臣大肆清洗，以『抵毀先帝、變易法度』嘅罪名，剝奪咗司馬光、呂公著等人嘅贈官諡號，絕大部分嘅舊黨黨人都被流放或罷黜，貶到嶺南等蠻荒地區，又企圖追廢宣仁太后，為哲宗所止。但喺公家事務上，章惇甚為正派，未曾以官爵私其親信。

宋徽宗即位後，臨朝聽政嘅向太后將章惇則以罪貶逐於外，改用韓忠彥、曾布為宰相，試圖化解黨爭，但黨爭已經係無可化解。徽宗親政後，起用蔡京，恢復新法，但係蔡京奸到出汁，同太監童貫等勾結，立「元祐黨人碑」，將司馬光等309人定為奸黨，碑上有名者同佢哋子孫永遠冇得做官，皇家子女亦不得同名單上諸臣後代通婚；結果忠良盡去，國事不堪聞問，加速北宋覆亡。

影響
--

余英時講：『黨爭係宋代士大夫政治文化中一個重要嘅構成部分。』，又講『喺熙寧變法以前，皇帝係超越於黨爭之上嘅；但喺神宗同王安石「共定國是」以後，皇帝事實上已經同以宰相為首嘅執政派聯成一黨，唔再具有超越嘅地位。』。

參考
--

1. ↑  《續資治通鑑·卷六十七》
2. ↑  《朱熹嘅歷史世界》，第374頁。
3. ↑  《朱熹嘅歷史世界》，第376頁

睇埋
--

* 黨錮之禍
* 牛李黨爭
* 慶元黨禁
* 東林黨爭
* 南北黨爭


| * 睇
* 傾
* 改
宋朝歷史 |
| --- |
| 北宋 | 陳橋兵變 · 杯酒釋兵權 · 李筠之亂 · 李重進之亂 · 強幹弱枝 · 重文抑武 · 建隆之治 · 交趾獨立 · 北宋統一戰爭（荊湖之戰 · 宋滅後蜀之戰 · 宋滅南漢之戰 · 宋滅南唐之戰 · 宋滅北漢之戰） · 禁軍 · 更戍法與養兵彌亂 · 燭影斧聲與金匱之盟 · 宋遼戰爭 · 高梁河之戰 · 白藤江之戰 · 雍熙北伐 · 禁榷 · 王小波、李順起義 · 咸平之治 · 澶淵之盟 · 割夏靈六州 · 北宋帽妖案 · 東封西祀 · 劉太后臨朝 · 慶曆增幣 · 區希範起義 · 儂智高起事 · 宋夏戰爭 · 六谷部抗夏 · 五鬼用事 · 仁宗盛治 · 范仲淹推行新政 · 坤寧宮事變 · 濮議 · 活字印刷術 · 宋詞 · 交子 · 三易回河 · 熙河開邊 · 王安石變法 · 宋越熙寧戰爭 · 元豐改制 · 新舊黨爭 · 元祐更化 · 紹聖紹述 · 收取青唐 · 汴梁 · 六賊當政 · 宋江起義 · 方臘起義 · 海上之盟 · 宣和伐遼 · 平州之變 · 靖康之禍（徽宗內禪 · 宣和和議 · 靖康之變被擄女子 · 洗衣院） |
| 南宋 | 建炎南渡 · 黃汪壞政 · 維揚之變 · 苗劉兵變 · 宋金戰爭（ 郾城之戰 · 宋金川陝爭奪戰 · 黃河奪淮 · 岳飛第一次北伐 · 順昌大捷 · 紹興和議 · 冤殺岳飛） · 岳飛剿滅楊幺 · 虞允文書生退敵 · 隆興北伐 · 隆興和議 · 乾淳之治 · 程朱理學 · 永嘉學派 · 韓侂胄專權（紹熙內禪 · 慶元黨禁 · 開禧北伐 · 嘉定和議） · 史彌遠專權（四木三凶） · 金軍三道攻宋之戰 · 端平更化 · 端平入洛 · 泉州市舶司 · 宋元戰爭（公田法 · 四川抗蒙山城 · 襄樊之戰 · 回回炮 · 文天祥丹心報國 · 崖山海戰） |
| 專門史 | 歷史 ·  政治 ·  軍事 · 外交 · 經濟 · 文化 · 科技 · 君主 · 區劃 |
| 中國歷史事件
傳說時代 → 夏朝  → 商朝  → 西周  → 東周（春秋  → 戰國） → 秦朝  → 漢朝  → 三國  → 晉朝／十六國  → 南北朝  → 隋朝  → 唐朝  → 五代十國  → **宋朝**／遼金夏  → 元朝  → 明朝  → 清朝  → 中華民國／中華人民共和國 |
**陳蒨葶**（英文：**Sammi Chan**，1985年10月30號—），原名**陳慧婷**，係香港前女歌手，2010年用藝名**葉慧婷**出道。佢自2020年轉行做地產經紀，2022年因為用浴巾包住個身拍片介紹樓盤嘅浴室而出名。

簡歷
--

陳蒨葶2010年用藝名**葉慧婷**加入香港樂壇，頭一張個人EP《新一天》喺2011年4月推出，喺嗰年新城勁爆頒獎禮攞到「新城勁爆新登場女歌手」，第二年再攞到「新城勁爆躍進歌手」。不過佢之後逐漸淡出樂壇。

因為佢係民建聯陳鑑林嘅姪女，佢一度投身政壇，2019年曾經代表建制陣營地區組織「麗晶動力」參選區議會選舉觀塘區麗晶選區，但落選。在麗晶花園成立居民組織業主立案法團時，聯合前區議員潘進源加以阻撓。2020年7月佢考到地產代理牌，加入中原地產，再轉投利嘉閣，做高級客戶經理。

2022年8月，陳蒨葶拍咗條介紹啟德新樓盤「尚．珒溋」嘅短片，片中佢用浴巾包住個身坐喺浴缸度，介紹樓盤嘅浴室，因為行為出位，引起網上迴響，結果條片被安排落架。之後利嘉閣發表回應，話片入面見唔到有任何不雅地方，條片亦經賣方確認同意，而將條片落架係避免同事受網絡欺凌。

2023年，陳蒨葶參加無綫電視嘅歌唱比賽《中年好聲音2》。

參考
--

1. ↑  圍浴巾賣樓遭同行狠批有失專業　女經紀大有來頭曾入樂壇奪新人獎
2. ↑  地產經紀圍浴巾賣樓惹關注　利嘉閣︰手法較新穎　没有不雅舉動
阮文雄
**阮文雄**（越南文：**Nguyễn Văn Hùng**，英文：**Peter Nguyen**；1958年11月21號—）係位活躍喺中華民國台灣嘅澳洲籍越南人天主教神父同人權活動家，美國國務院叫佢做「結束今日奴隸制嘅英雄」。

阮文雄喺越南共和國柴棍郊外大，屋企屬中下階層，有兩兄弟同五姊妹。老竇係漁夫，最後因長期病去世。而佢老母係位越南北部虔誠嘅天主教徒，老竇死咗之後，成為家中生計就主要靠老母。阮文雄跟老母信天主敎，從早年起就致力於幫助不幸者；佢學聖方濟各，偷屋企嘢食接濟窮人。

1979年，佢搭隻擁擠細船離開越南；36小時後俾一隻掛挪威國旗嘅船救起，送咗去日本，佢加入聖高隆龐外方傳教會。喺日本嘅聯合國難民營住咗3年，做過唔同嘅嘢，包括公路修理工、鋼鐵廠工人同挖墓人，賺得學費讀書。

1988年，去台灣傳教，喺澳洲悉尼一間神學院讀書。1991年，祝聖成為神父。1992年，再返到台灣。

2003年10月，佢喺桃園縣成立越南外勞配偶辦公室，為在台越南人提供援助。美國越南裔廣播電台小柴棍電台幫佢租到一間幼稚園二樓，兩間70平方英尺嘅房嚟瞓，另外兩間房攞嚟辦公。越南外勞配偶辦公室提供語言課程、食宿，以及法律援助。佢揭露對外籍勞工同外籍配偶嘅虐待情況，令到美國國務院將中華民國台灣列為第二類觀察名單國家（唔多做反人口販賣嘅嘢），搞到中華民國政府喺國際間幾尷尬，令佢受到威脅，夜晚唔出街。佢話，雖然台灣人友善，但係階級觀念重，將外籍勞工同外籍配偶視為「僕人」，虐待佢哋。

工作之餘，佢鍾意彈結他同畫中國畫。佢阿媽住喺悉尼。

註
-

1. ↑  "Heroes Acting To End Modern-Day Slavery". 原著喺2009年3月13號歸檔. 喺2009年3月28號搵到.
2. 1 2  〈外籍神父博愛無私　為外勞及外籍新娘點燃希望之光〉. 原著喺2013年10月16號歸檔. 喺2009年3月28號搵到.
3. ↑  "Mời Dự Buổi Nói Chuyện Của Linh Mục Nguyễn Văn Hùng". 原著喺2009年2月21號歸檔. 喺2009年3月28號搵到.
4. 1 2 3 4  Where there's darkness …
5. 1 2  〈照亮越南勞工的心靈燈塔－阮文雄神父〉. 原著喺2009年2月23號歸檔. 喺2009年3月28號搵到.
6. ↑  "Vietnamese Trafficking Victims Suffer Abuses in Taiwan". 原著喺2006年10月3號歸檔. 喺2009年3月28號搵到.

出面網頁
----

* Newspaper Channel - Vietnamese Migrant and Immigrant Office
* The My Hero Project - Reverend Peter Nguyen Van Hung
* 阮文雄嘅Facebook頁
* 阮文雄嘅Twitter
想搵深圳政區嘅話，請睇「**南園街道**」。
1922年廣州南園詩社同仁嘅合影
**南園**，係元、明、清代廣州一個出名嘅園林。係喺廣東廣州越秀區文德路以東、文德東路同聚仁坊以北、聚賢北街以西一帶，因喺廣州城南厢，故名「南園」。

元至正十八年（1358年），孫蕢、黃哲、王佐、李德同趙介等五位詩人（史稱南園五子）喺度創辦咗南園詩社。明朝初年，改咗做總鎮花園，嘉靖年間起多咗祭祀文天祥、張世傑、陸秀夫嘅三大忠祠。後尾歐大任、梁有譽、黎民表、吳旦同李時行5位詩人，又喺度重結南園詩社（史稱南園後五子）。詩社嘅建立，對推動嶺南詩風以至詩人結社嘅風尚，都有唔細嘅影響作用。

明崇禎十一年（1638年），陳子壯復修南園舊社，詩盟有弟子升，門人黎遂球，友人歐主遇，歐必元，區懷瑞，區懷年，黎邦瑊，黃聖年，黃季恆，徐棻及僧通岸等十二人，世號｢南園十二子｣。

清代仲有好幾次修葺過，園入邊累積有正氣堂、臣範堂、遠風堂、南園前、後五先生祠等建築。

1893年孫中山、陸皓東、鄭士民同尢列等人，試過喺園內抗風軒商議建立革命團體。清朝末年逐漸荒廢，到宜家變咗做居民區。

攷
-

1. ↑  當代廣州詩社考察與研究 互聯網檔案館嘅歸檔，歸檔日期2019年7月17號，. 林立
2. ↑  明末嶺南詩 愛書堂
座標: 50°43′23″N 3°31′02″W﻿ / ﻿50.72306°N 3.51722°W﻿ / 50.72306; -3.51722

聖路加校園
**聖路加校園**（英文：St Luke's Campus）係雅息特大學屬下既一個小型校區，嗰度主要係體育與健康科學學院（School of Sport and Health Sciences）、教育研究生院（Graduate School of Education）同醫學院（Medical School）既所在地。

聖路加校園亦都係兒童健康與運動研究中心（Children's Health and Exercise Research Centre，CHEREC）既所在地，嗰個中心隸屬於體育與健康科學學院，因為佢哋喺兒科生理學（paediatric physiology）方面既傑出成就而獲得高等教育女王周年獎（Queen's Anniversary Prize for higher education）。呢個亦都係運動科學研究領域第一個獲得CHEREC 獎既學術機構。

聖路加學生會
------

聖路加既學生代表係現任學生會既副主席 Marte Billington。

學生會喺聖路加校園既十字鑰匙（Cross Keys）大樓設有一個資訊服務台。

  

十字鑰匙大樓地下嗰層有一間咖啡店，係學生學習、聚會、飲食既理想場所。佢哋既「是日特餐」（Dish of the Day）只賣兩英鎊。聖路加校園附近既抹大拉路（Magdalen Road）有好多獨立商店（非連鎖店），其中 Budgens 便利店開到好夜，方便學生買嘢。

歷史
--

聖路加校園既前身係聖路加學院（St Luke's College），學院喺1854年10月18日成為雅息特教區培訓學校（Exeter Diocesan Training School）既新校舍，間學校原本係喺1839年喺大教堂附近成立，係一間教會教育學院（Church College of Education），目的係培訓校長。

十九世紀下半葉，學院建築同場地有極大既發展，喺1863年增建了小教堂（chapel ），成立咗一間「實踐學校」（practicing school），學生可以喺嗰度做助理老師（Assistant Masters）實習佢哋既教學技能。其他發展包括起咗演講廳、娛樂室、科學實驗室，甚至係菜園（vegetable gardens）同養豬場（pig sty）。

聖路加校園喺第二次世界大戰期間，係德軍對雅息特既轟炸期間，遭受直接襲擊，摧毀咗大部分既建築既。嗰度既石雕作品已經重建咗，由於磚既顏色唔同咗，所以石雕作品清晰可見。戰後聖路加學院改咗名叫聖路加訓練學院（St Luke's Training College）。

1966年首次招收女學生，當時間學院改咗名做雅息特聖路加學院（St Luke's College Exeter）。因為聖路加校園既英國聖公會根源，所以佢哋到依家仍然相當強調基督教。

1978年聖路加學院併入雅息特大學，唔再係獨立既聖公會學院。

### 絞刑台

位於學院大道（College Avenue）以東，依家校園停車場既一部分，由16世紀到1818年，呢度曾經係雅息特 Heavitree 絞刑台既所在地 。 1682年8月25號，三名被定罪既 Bideford 「女巫」喺嗰度被絞死；佢哋既屍體被人埋咗喺附近，可能佢哋既骨頭仍然留喺停車場下面既某個地方。

參考
--

1. ↑  "Opening hours | Student hubs | University of Exeter". *www.exeter.ac.uk*. 喺2024-01-25搵到.
2. 1 2  "Cross Keys | Eat and Shop | University of Exeter". *www.exeter.ac.uk*. 喺2024-01-25搵到.
3. 1 2 3 4 5  "St Luke's Campus celebrates 160 years of teacher training". *news-archive.exeter.ac.uk* (英文). 喺2024-01-25搵到.`{{cite web}}`: CS1 maint: url-status (link)
4. ↑  "exeter local history society - 2017.09.14 Walk: St Luke's College". *www.exeterlocalhistorysociety.co.uk* (英文). 喺2024-01-25搵到.
5. ↑  "Exeter, St Luke's Training College". National Archives. ED 78/223. 喺7 November 2016搵到.
6. ↑  "Prospectus 1966-1969" (PDF). St Luke's College Exeter. 1966. 喺7 November 2016搵到.
7. ↑  "Exeter's Executed". exetermemories.co.uk. 喺3 September 2022搵到.
**通攝**（粵拼：tung1 sip3；中古漢語拼音：th**ung**）係十六攝之一，佔《廣韻》二百零六韻之中十一個。平聲、上聲、去聲中古構擬音為陽聲韻，而入聲構擬為入聲韻。

韻部分佈
----

通攝韻部分佈如下：

|  |  |  |  |
| --- | --- | --- | --- |
| 平聲 | 上聲 | 去聲 | 入聲 |
| 東韻 | 董韻 | 送韻 | 屋韻 |
| 冬韻 |  | 宋韻 | 沃韻 |
| 鍾韻 | 腫韻 | 用韻 | 燭韻 |

注意，冬韻上聲其實係有字嘅，但字太少，所以喺《廣韻》歸入腫韻，冇單列韻目。

等呼
--

舒聲：

|  | 一等 | 二等 | 三等 | 四等 |
| --- | --- | --- | --- | --- |
|  | 東 ung |  | 鍾 yung |  |
|  | 冬 uung |  | 東 iung |  |

入聲：

|  | 一等 | 二等 | 三等 | 四等 |
| --- | --- | --- | --- | --- |
|  | 屋 uk |  | 燭 yuk |  |
|  | 沃 uuk |  | 屋 iuk |  |

佢哋嘅韻都唔分開合口。因爲中古拼音嘅元音字母有限，兼且佢哋可以通押，所以形式上冬、鍾用合口寫法，東用開口寫法，但注意嘅係，佢哋本質上係唔同嘅韻，唔係開合對立，包括東韻嘅一、三等，亦係唔同嘅韻。

對應關係上有嘢講。喺《廣韻》，東一等配東三等，冬配鍾，一般嘅韻圖亦係噉配合。但《廣韻》依據嘅《切韻》喺隋朝寫嘅，睇漢字諧聲、古詩，喺漢代、三國，配合情況唔同，嗰陣時係東一等配鍾，冬配東三等。所以三國到南北朝期間發生過音變，具體點變仲喺學界研究緊。

喺上古音，流、效攝嘅去聲同宕、通攝嘅入聲有聯繫。例如宿字有siuh（星宿，流）同siuk（宿舍，通）、畜字有thriuh（六畜，流）同hiuk（養，通）、復字有biuh（流）同biuk（通）兩音。

擬音
--

一種擬音係冬韻擬/uŋ/，東一擬/ʊŋ/，東三擬/iʊŋ/，鍾韻擬/ioŋ/。

又有其他擬音，如東一同東三配，冬同鍾配；或者東係開口，冬鍾係合口；或者冬韻元音裂化成雙元音/uo/或/ou/；或者冬、東三係-m尾。

聲母搭配
----

| 一等 | 幫組 | 端組 | 來母 | 精組 | - | - | 喉牙 |
| --- | --- | --- | --- | --- | --- | --- | --- |
| 東 | pung | tung | lung | cung | - | - | kung |
| 冬 | muung | tuung | luung | cuung |  |  | kuung |
| 三等 | 幫組 | 知組 | 來母 | 精組 | 莊組 | 章組 | 喉牙 |
| 鍾 | pyung | tryung | lyung | cyung |  | cjyung | kyung |
| 東 | piung | triung | liung | siung | zriung | cjung | kiung |

因爲幫組聲母開合唔對立嘅特點，可以睇出通攝同等字唔係開合口對立字，而係重韻關係。

另外有個好怪嘅現象，東三韻字好多，但聲調上冇上聲，冬韻上聲只有兩個小韻，冇常用字。

廣東話
---

標準廣東話，所有通攝字，唔理等呼，平上去聲都讀做ung，入聲讀做uk。

古今例字
----

端組：

|  |  |  |  |  |  |
| --- | --- | --- | --- | --- | --- |
| 東 | 冬 | 痛 | 統 | 同 | 彤 |
| tung | tuung | thungh | thuungh | dung | duung |
| dung1 | dung1 | tung3 | tung2 | tung4 | tung4 |

章組：

|  |  |  |  |
| --- | --- | --- | --- |
| 鍾 | 終 | 衝 | 充 |
| cjyung | cjung | chjyung | chjung |
| zung1 | zung1 | cung1 | cung1 |

精組：

|  |  |  |  |
| --- | --- | --- | --- |
| 送 | 宋 | 淞 | 嵩 |
| sungh | suungh | syung | siung |
| sung3 | sung3 | sung1 | sung1 |

喉牙：

|  |  |  |  |  |  |  |  |
| --- | --- | --- | --- | --- | --- | --- | --- |
| 屋 | 沃 | 欲 | 育 | 谷 | 梏 | 鋦 | 菊 |
| quk | quuk | jyuk | juk | kuk | kuuk | kyuk | kiuk |
| uk1 | juk1 | juk6 | juk6 | guk1 | guk | guk6 | guk1 |

來母：

|  |  |  |  |
| --- | --- | --- | --- |
| 籠 | 䃧 | 龍 | 隆 |
| lung | luung | lyung | liung |
| lung4 | lung4 | lung4 | lung4 |

知組：

|  |  |
| --- | --- |
| 重 | 蟲 |
| dryung | driung |
| cung4 | cung4 |

幫組：

|  |  |  |
| --- | --- | --- |
| 蓬 | 逢 | 馮 |
| bung | byung | biung |
| pung4 | fung4 | fung4 |

註
-

1. ↑  〈粤音与古音〉. 原著喺2020年3月27號歸檔. 喺2009年10月20號搵到.

| * 睇
* 傾
* 改
十六攝 |
| --- |
| 陰聲韻 | 止攝 ‧ 遇攝 ‧ 蟹攝 ‧ 效攝 ‧ 果攝 ‧ 假攝 ‧ 流攝 |
| 陽、入聲韻 | 通攝 ‧ 江攝 ‧ 臻攝 ‧ 山攝 ‧ 宕攝 ‧ 梗攝 ‧ 曾攝 ‧ 深攝 ‧ 咸攝 |
**宇文護**（513年—572年4月12號），小字薩保，鮮卑族，代郡武川（家下內蒙古武川西）人，係北周嘅權臣。

老頭宇文顥係周文帝宇文泰嘅大哥，老母係閻姬。宇文護喺北周權傾天下，掌握朝廷大權16年，都督中外諸軍事，位極人臣，官至太師、大冢宰（中文：冢宰），爵至晉國公，諡號盪公，佢係中國史上出名嘅弒君者，執政期間弒害拓跋廓、宇文覺、宇文毓三位皇帝。

556年，宇文泰死，因為宇文泰啲仔重細，遺命宇文護掌管國家大政。宇文護趁宇文泰嘅權勢同影響力重喺處嘅時候，逼西魏恭帝拓跋廓禪位畀周，跟住殺咗拓跋廓。第二年，宇文護扶植宇文覺即位，尊宇文覺稱周天王，建立北周。宇文護成為大司馬，封晉國公。

後來，宇文護廢黜宇文覺，貶為略陽公並幽禁，冇耐就殺咗宇文覺，改立宇文泰嘅庶長子宇文毓，是為明帝。武成二年（560年）四月，宇文護第三次弒君，落毒整死宇文毓，宇文毓口述遺詔以異母弟魯國公宇文邕繼位，是為武帝。

宇文邕扮嗮唔理政事，畀宇文護掌握軍政大權，於是宇文護放鬆咗對宇文邕嘅戒心。天和七年（572年）三月十四，宇文邕使計引咗宇文護入皇宮，宇文護畀匿埋嘅衞王宇文直殺死，宇文護諸子都被處死。



|  |  |
| --- | --- |
|  | 呢篇係政治人楔位文。歡迎幫維基百科擴寫佢。睇 • 論 • 改 • 歷 |
國民民主黨
**國民民主黨**（日文：国民民主党／こくみんみんしゅとう；英文：Democratic Party For the People），簡稱「**民主黨**」。依家係日本其中一個在野黨，喺2020年9月15號成立。立場定位係「改革中道」政黨，由一班舊國民民主黨議員創立，黨代表係玉木雄一郎。

歷史
--

2020年7月，舊國民民主黨同舊立憲民主黨再為合併嘅事磋商，到8月，兩黨終於有咗共識，大部分舊國民黨嘅議員會加入合併之後嘅新黨，但係舊國民黨有一部分議員因為消費稅減稅同修憲等等嘅政見上立場唔同而反對合併，包括當時嘅黨代表玉木雄一郎。

到9月11號，加入合併新黨嘅議員成立一個叫「民主黨」嘅臨時政黨，而唔加入嘅議員就另外籌組一個新嘅**國民民主黨**，最初有14個議員響應加入，但係原先響應加入嘅增子輝彥因為唔妥玉木雄一郎繼續做黨代表，決定退出，後來再有1個獨立同1個舊國民黨嘅議員加入，所以喺9月15號正式成立嗰陣，新嘅國民民主黨有7個眾議院議員同8個參議院議員，包括以前民進黨兩個黨代表前原誠司同大塚耕平。

喺10月20號，又有一個獨立嘅參議院議員加入，而家國民民主黨有7個眾議院議員同9個參議院議員。

2023年尾，前原誠司為首嘅四人退黨，同前立民黨議員德永久志合組新黨，新黨之後加入咗日本維新會嘅黨團。

睇埋
--

* 立憲民主黨（舊）
* 國民民主黨（舊）
* 立憲民主黨（新）

| * 睇
* 傾
* 改
日本 日本政黨 |
| --- |
| 符合正式政黨條件嘅組織 | 

|  |  |
| --- | --- |
| 執政黨 | 
自由民主黨 · 公明黨
 |
| 在野黨 | 
立憲民主黨 · 日本維新會 · 日本共產黨 · 國民民主黨 · 令和新選組 · 參政黨 · 社會民主黨 · NHK黨
 |

 |
| 院內會派 | 
沖繩之風 · 碧水會
 |
**中石化大廈**（粵拼：zung5 sek6 faa3 daai6 haa6，英文：**SINOPEC Tower**），之前嗌過**中誠廣場**（zung5 sing4 gwong2 coeng4）嘅名，佢係中國廣東省廣州市嘅其中一間高樓大廈。呢間大廈喺天河區天河北路同體育西路嘅交界。呢棟大廈之前係中國大陸，第一出名嘅爛尾樓。後嚟喺2007年俾中石化集團買低咗呢棟大樓。

逳手同落成時間
-------

呢間大廈喺1992年開始逳手，而工程一直去到2008年3月26號起好。

性質
--

* 高度：180米（51層樓）
* 佔地面積：14,000km²
* 建築面積：230,000km²
* 結構：鋼筋混凝土結構
* 樓層
地上51層樓、地下3層樓
5層樓嘅商場、2棟甲級寫字樓

商場
--

柏西商都租戶：

* 中國銀行
* 中國農民銀行
* 中國民生銀行
* 中國工商銀行

所謂「中國大陸第一爛尾樓」
-------------

內文：中誠廣場變賣案
中誠廣場之所以成為「中國大陸第一爛尾樓」，係因為喺1996年，呢棟大樓俾海南省高院查封咗，跟住就入咗去單大嘅官司入面，有位嗌鐘華嘅湖南首富（泰籍華人）就因為擔保2000萬嘅債務糾紛嗰件事而竵非，嗰陣時嘅海南省高級人民法院執行庭庭長——馬昇，佢派咗人嚟到廣東省廣州市天河區嘅中誠廣場嗰邊查封咗而導致爛尾。後嚟到咗2000年，由於馬昇因為受賄、玩忽職守罪同埋唔知出處嘅巨額資產而俾人拉咗去監倉度坐咗12年，而後者一直坐到2012年先至出返嚟。而中誠廣場就冇按法律程序嚟搞公開拍賣，就喺黃松有同埋楊賢才呢兩個人之間㽞埋，用咗9.24億蚊嘅超低價直接賣咗畀北京金貿國際投資有限公司同廣州駿鵬置業有限公司呢兩間由範俊業控制住嘅公司仔。後嚟楊賢才同埋黃松有因為俾開發商舉報，話因為貪污而俾中紀委成立咗專案組。而楊賢才就畀咗錢去陳卓倫嗰度話就好簡單噉畀夠21.5億蚊嚟搞掂呢單嘢，甚至重話去國外嚟匿埋唔俾人知佢喺度賣緊豬仔。結果就過咗10幾日，中紀委就打咗電話畀陳卓倫去認邊位係楊賢才，結果楊賢才就好快俾人捉咗入去監倉度。而受害者鐘華就向國家提出咗賠償，後嚟廣州中院喺2001年6月28號，就賠咗受害者鐘華嘅一定金額數，重將呢棟大樓搞咗公開拍賣。由於嗰時中誠廣場有好多個債權人響度，而且重扯埋好多位港澳細業主落水都有，就喺1992年——2006年嘅呢15年，出咗300單同「中誠廣場」有關嘅訴訟。而中誠廣場重轉咗幾次開發商，一直到2006年中葉，由中石化集團總公司攞咗差唔多100億蚊嚟買咗中誠廣場嘅其中一棟塔樓，重正式將棟大樓改咗名嗌「中石化大廈」。

附近嘅交通
-----

* 巴士：
天河北路站
* 廣州地鐵：
3號綫：林和西站
APM：林和西站

連出去
---

* 业内爆"中国第一烂尾楼"内幕:中诚广场烂尾是一场人祸 中國經濟網 喺2010年6月26號搵到
* 中国第一烂尾楼中诚广场执行案 天下房地產法律服務網 喺2008年10月29號搵到
* 中国最大烂尾楼中诚广场开始还钱 新浪財經 喺2012年1月18號搵到
* 【特稿】"中国第一烂尾楼"中诚广场复活记 大洋網 喺2010年6月29號搵到
* 广州第一烂尾楼执行案：行贿者或成最大赢家 鳳凰財經 喺2013年4月10號搵到

註
-

1. ↑  中国第一烂尾楼广州中石化大厦销售内幕 互聯網檔案館嘅歸檔，歸檔日期2013年5月24號，. 云南网
2. ↑  "中国最大烂尾楼"复活 更名中石化大厦 互聯網檔案館嘅歸檔，歸檔日期2012年11月3號，. 網易新聞 喺2008-03-26搵到
3. ↑  广州写字楼全解码之中石化大厦 互聯網檔案館嘅歸檔，歸檔日期2016年3月5號，. 滿堂紅地產

| * 睇
* 傾
* 改
廣州嘅爛尾建築 |
| --- |
| 起好咗 | 
* 中誠廣場 → 中石化大廈
* 合銀廣場 → 大鵬國際廣場 → 正佳東方國際 → 正佳環市中心
* 京光廣場 → 萬菱匯
* 港澳江南中心 → 保華廣場 → 達鏢國際中心
* 億安廣場 → 萬菱廣場
* 新中國大廈
* 麓景臺 → 麓湖御景
* 羊城大廈 → 匯德國際大廈
* 名城商業廣場 → 粵海仰忠匯
* 寶華大廈 → 天譽商務大廈
* 南方信託大廈 → 壬豐大廈
* 廣豐大廈 → 時代國際大廈
* 天雄廣場 → 海珠萬達廣場
* 亞哥花園
* 明珠花園

 |
| 冇起好 | 
* 中水廣場
* 建業大廈
* 澳洲山莊
* 富溢軒 → 中源御品
* 德鑫閣

 |
| 拆咗 | 
* 廣信玉蘭苑
* 業豐大廈

 |
**《壯族通史》**係黃現璠同埋佢嘅學生張一民教授、黃增慶研究員合作嘅一本通史作品。呢本書由廣西民族出版社響1988年11月出版，全書69.5萬字，被公認為中國第一部全面系統研究壯族歷史文化嘅通史作品 。

內容綱要
----

『呢本書以豐富充實嘅史料為佐證，詳盡地論述咗壯族嘅起源，全面地介紹咗壯族各個歷史時期嘅政治、經濟、文化諸方面嘅發展狀況。佢係家下我[中]國第一部壯族通史，本書豐富咗我[中]國少數民族歷史嘅研究成果，亦為壯族史嘅研究提供咗較新較全嘅資料，係不可多得嘅參考書。』

特點
--

本書最突出、鮮明嘅特點係廣征博引，史論結合，平實不虛同埋從實立論。『《壯族通史》開創出自成格局、規模恢宏、堪足傳世嘅大型民族通史嘅寫作先例。呢本書自成一體，係研究壯族歷史嘅獨創之作。佢以鮮明嘅理論創新同富於開拓性嘅研究為其特色，提出咗新嘅學科命題，並結合壯族史料予以實證。因此，佢唔單只因對壯族歷史作出全面、系統嘅論述而具有重要嘅學術理論價值，重為廣大學者研究壯族提供咗不可或缺嘅參照。』『佢為呢本通史傾註咗全部精力同心血，可話數十年如一日地苦心孤詣磨一劍。本書具有好高嘅學術研究價值、史料積累價值同深切嘅現實意義。』

影響
--

美國俄亥俄州立大學馬克·本德爾教授重講：『黃現璠教授等著嘅《壯族通史》，史料豐富，學術價值極高，為國際民族學界開山之作。由此，開拓出壯學研究嘅一代風氣。』呢本書發行後好鬼流行，深深咁影響住後人。因此後世一啲人尊稱佢為「壯學宗師」 。

評價
--

《壯族通史》出版後，陸續得到好多評論。好似廣西壯族自治區政府前主席覃應機同韋純束都有好評，覃主席喺書入面寫嘅序話到：『呢本書係今時今日我所知嘅第一部壯族通史。佢嘅出版，豐富咗我國少數民族歷史嘅研究成果，將會增進壯族同其他兄弟民族之間嘅了解，密切各民族之間嘅關系，促進中華民族嘅團結，為建設有中國特色嘅社會主義做出貢獻。』 韋主席亦話：『《壯族通史》係我國第一部壯族通史，極大地豐富咗我國少數民族研究嘅成果。佢開拓咗壯學研究嘅一代風氣，因此可以咁講，黃老係我國20世紀學術事業嘅奠基人之一。』

受獎
--

* 1990年桂林市第二次社會科學優秀成果一等獎
* 1987-1990年度廣西社會科學優秀成果一等獎

目錄
--

* 前言
* 第一章：廣西壯族係土著人民（第1-59頁）
* 第二章：原始社會（第60-140頁）
* 第三章：商周時期（第141-171頁）
* 第四章：秦漢時期（第172-225頁）
* 第五章：三國兩晉南北朝時期（第226-274頁）
* 第六章：隋唐五代十國時期（第275-308頁）
* 第七章：宋元時期（第309-353頁）
* 第八章：明清時期（第354-414頁）
* 第九章：中華民國時期（第415-515頁）
* 第十章：文化同藝術（第516-651頁）
* 第十一章：生活同習俗（第652-741頁）
* 第十二章：古代壯族人民嘅鬥爭（第742-785頁）
* 第十三章：現代壯族人民嘅鬥爭（第786-830頁）
* 結論：壯族人民對祖國嘅貢獻（第831-836頁）
* 附錄：廣西壯族地區嘅城縣歷史記錄表（第837-880頁）
* 後記：（第881-882頁）

睇埋
--

* 八桂學派
* 壯學
* 黃現璠

註
-

1. ↑  黃現璠等：《韋拔群評傳》黃榮寫嘅代序一，廣西師範大學出版社，2008年9月。
2. ↑  《民族文獻提要1949～1989》第626-627頁，雲南教育出版社，1991年4月。
3. ↑  潘榮才：《黃現璠和他的<壯族通史>》，載《廣西文史》2000年第1期。
4. ↑  黃現璠：《古書解讀初探——黃現璠學術論文選》馬克·本德爾寫嘅序三，廣西師範大學出版社，2004。
5. ↑  莫君：《壯學宗師黃現璠》，載《廣西日報》，2002年9月3日。
6. ↑  馬勝芝：《黃現璠：中國現代民族學奠基人之一》，載《左江日報》，2010年11月19日。
7. ↑  黃現璠等：《壯族通史》覃應機寫嘅序文，廣西民族出版社，1988年11月第1版。
8. ↑  黃現璠：《古書解讀入門——黃現璠學術論文選》韋純束寫嘅序一，廣西師範大學出版社，2004年7月。

出面網頁
----

* 潘榮才：《黃現璠同埋佢嘅<壯族通史>》，載《廣西文史》2000年第1期。
呢篇文講撞擊康樂棋。想搵用棋盤捉嘅康樂棋嘅話，請睇「**康樂棋 (棋盤) ‎**」。
舊時玩康樂棋嘅細路
**康樂棋**係一種技巧性嘅撞擊遊戲，用支杆篤隻攻擊棋將對方嘅棋打入四個角嘅竉度，玩法有啲似桌球。

==康樂棋枱== Kangle Qitai

康樂棋枱
康樂棋枱係正方形嘅，四邊有一寸高嘅木框圍住，枱嘅四個角分別有四個圓竉。喺每個竉旁邊各有一個白圈作為發球區，發球區之間亦有四條直線連住，形成正方形。康樂棋枱嘅設計上係可以調校高度嘅。

This game is based on the square table. The table is covered by one inch of wood around the perimeter. There are four holes in the corners of the table. Around each hole is a white area for the starting position. Each starter area has a straight line linking to each other showing the square shape on the image.

遊戲比賽規則
------

* 康樂棋包括有紅色棋同黑色棋各16隻，雙方並分別有1隻棋用嚟攻擊。
* 開始嗰陣，雙方嘅16隻棋都要貼住各自嘅圍欄平放，14隻喺中間，兩隻喺角度。
* 參加者先將自己隻攻擊棋打向中心嘅白圈度，最近白圈嗰個開始打先。
* 參加者要用自己隻攻擊棋放喺兩邊其中一個發球區內，並將對方嘅棋打落竉度為目標。
* 兩個參加者輪流攻擊對方，最先將對手嘅棋打曬入去竉度嗰個就為之贏。
* 將對方顏色嘅棋射咗入竉度，可以獲得額外多一次射棋機會，無論一次入咗幾多隻棋，都只有一次獎勵機會。
* 如果自己隻攻擊棋跌咗入竉度或飛咗出枱之外，需要罰停一次。不過如果先將對方嘅棋射咗入竉度，就唔需要罰停，亦冇得獎勵打多一次。

### 小回

「小回」係指打嗰陣將對方嘅棋飛咗出康樂棋枱之外。呢個時候，嗰隻棋要放喺枱中間嘅白圈度，對方只可以用反彈嘅方式間接噉打，唔可以直接用攻擊棋打擊。如果白圈裏面有其他並唔係「小回」嘅棋，就將「小回」嘅棋疊喺圈嘅中心。「小回」嘅棋要打咗出圈之外先會變返一般嘅棋。

### 大回

「大回」係指對方嘅棋落咗喺自己棋嘅界裏面或界上面。「大回」嘅棋係需要對方用反彈嘅方式間接噉打走，唔可以直接打擊。

### 廢子

「廢子」係指自己隻攻擊棋未先掂到木框或者對方嘅棋而先直接掂到自己啲棋，嗰隻棋就會係廢子送畀對方，要放入竉度，但係如果攻擊棋先撞向木框再擊中嘅話，就唔需要做「廢子」。

出面網頁
----

* 【康樂棋遊戲玩法】比賽規則, 術語 | 打法及技巧教學
**吳財記**（粵拼：ng4 coi4 gei3）係中國廣東廣州嘅老字號麵舖，1953年由吳才貴一手搞出嚟，位置喺荔灣區黃沙大同路和隆里20號。

歷史
--

舖頭喺1953年由吳才貴一手搞出嚟，初期喺六二三路客安街（1994年拆咗）口開舖頭。但5年後因大食堂時代執笠而疏散到惠陽專區博羅縣福田公社（今日嘅惠州博羅福田鎮）做農民，直到1978年廣東地區落實咗改革開放政策後返到廣州繼續開工。

1979年8月，佢向清平街道（今日屬嶺南街道）同荔灣區糧食部門一齊合作，喺梯雲路（今日嘅梯雲東路）145號地下辦咗由街道合辦，專門整加工出麵同雲吞皮嘅加工場，加工場開辦後俾好多街坊猛咁歡迎。1980年12月申請咗牌照，喺梯雲路永盛里街口開攤檔擺賣而繼續經營。

1993年6月1號，由於廣州市人民政府發佈咗「還路於民」同「打擊無牌小販」嘅政策，舖頭搬到大同路和隆里入面繼續開辦。

攷
-

內註

1. ↑  廣州日報 1979年10月16號 第二版
2. ↑  廣州日報 1982年12月7號 第二版
3. ↑  羊城晚報 1982年12月12號 第二版
4. ↑  廣州日報 1993年6月20號 第七版

外網
* 吴财记面家——深巷里的老广州美味 鳳凰網 （2012-03-15）
* 寻味广州，"吴财记"横街窄巷老面家 poco.cn
* 吴财记面家 广州数字图书馆
**雙關話**，又叫**兩歧語**、**雙關語**或**語帶雙關**（**pun**，粵拼：pan1），即係指攞個字嘅意思相關或者個音相似嚟玩，兜個圈表達一啲睇法同感覺，有時含蓄，幽默詼諧，造成講第二樣嘢嘅效果。

例子
--

劉禹錫作嘅詩《竹枝詞》尾句「東邊日出西邊雨，道是無*晴*卻有*晴*」，「晴」字同「情」字諧音，字面意思係天氣反覆無常，借指感情好難明。

新年有啲畫鯉魚畫「年年有*魚*」，「魚」字同「餘」字諧音，字面意思係年年有魚食，借指年年都有多餘；有得剩（錢、糧又好）。

莎士比亞《理查三世》嘅例："Now is the winter of our discontent made glorious summer by this *son* of York"，「今下我等唔妥嘅天時冷，俾約克之*子*整成輝煌光榮夏日」，英文嘅 son（仔）嘅諧音係 sun（太陽）。

睇埋
--

* 食字
* 雙重意思

攷
-

1. ↑  Aubazac, Marie-Louis-Felix (2018) [1909]. *Dictionnaire Français-Cantonais* 《法粵字典》. 上海譯文出版社. ISBN 9787532773909.
2. ↑  〈啟思中國語文網：語文知識百篇〉. 原著喺2010年9月13號歸檔. 喺2012年5月26號搵到.

|  |  |
| --- | --- |
| Stub icon | 呢篇同語言學有關嘅文係楔位文。歡迎幫維基百科擴寫佢。睇 • 論 • 改 • 歷 |
**虞美人**（大約2世紀—179年）係郎中虞詩嘅亞女，漢順帝嘅美人，舞陽長公主劉生同漢沖帝劉炳嘅生母。

《後漢書·卷十下·皇后紀第十下》提到「虞美人者，以良家子年十三選入掖庭，又生女舞陽長公主」，意思係虞美人喺十三歲既時候，虞氏以「良家子」（註：「良家子」一般係指出身良家，即係清白人家，既仔女，漢朝既時候指特定階層，又擁有一定資產，又遵循倫理綱常，而又從事正當職業既人既仔女。）嘅身份選入掖庭（喺長安城嘅漢朝後宮）。

之後，佢生咗個囡叫劉生。永和三年（138年）佢亞女受封做舞陽長公主。漢安二年（143年），虞美人生咗漢順帝嘅獨生仔劉炳。建康元年（144年），漢順帝駕崩，兩歲嘅太子劉炳即位，第二年正月死咗，享年唔夠三周歲（佢既正式諡號係「孝沖皇帝」，史稱「漢沖帝」）。

《後漢書·卷十下·皇后紀第十下》跟住提到「自漢興，母氏莫不尊寵。順帝既未加美人爵號，而沖帝早夭，大將軍梁冀秉政，忌惡佗族，故虞氏抑而不登，但稱『大家』而已」，意思係自從漢朝興盛以嚟，皇帝嘅亞媽從來都無唔受到尊寵嘅，當皇帝登基嘅時候，皇帝嘅亞媽通常都會獲得一個榮譽封號，按理應該會封做太后，不過，虞美人就無要求到，根據《後漢書》既記載，由於大將軍梁冀既揸住實質既朝政，忌恨其他家族，虞美人同埋虞氏氏族驚梁冀會害佢哋，所以避官爵位，只係叫做「大家」（係指望族、卿大夫嘅意思）。

熹平四年（175年），漢靈帝封佢做憲園貴人、漢質帝嘅亞媽陳夫人做勃海孝王妃，所以佢又叫做虞貴人。光和二年（179年），即係佢老公同亞仔死咗之後大約卅年，虞美人死咗。根據《資治通鑑·卷057》所講：「……會順帝虞貴人葬，百官會喪還……」，意思係當時啱啱係漢順帝嘅妃子虞貴人死咗，舉行葬禮嘅時候，文武百官為咗送葬都返嚟京城。

攷
-

1. 1 2  〈後漢書/卷10下 - 維基文庫，自由的圖書館〉. *zh.wikisource.org* (繁體中文). 喺2024-01-26搵到.
2. ↑  〈後漢書/卷6 - 维基文库，自由的图书馆〉. *zh.wikisource.org* (中文). 喺2024-01-26搵到.
3. ↑  〈資治通鑑/卷057 - 維基文庫，自由的圖書館〉. *zh.wikisource.org* (繁體中文). 喺2024-01-26搵到.


|  |  |
| --- | --- |
|  | 呢篇同中國人相關係楔位文。歡迎幫維基百科擴寫佢。睇 • 論 • 改 • 歷 |
油麻山公園北門
 **油麻山公園**（粵拼：jau4 maa4 saan1 gung1 jyun2）
係中國廣東廣州一公園，喺黃埔區新龍鎮同埋增城永和街道之間。東靠逕頭；南靠華峰村；西靠金坑；北靠均和村。

公園有4個大門。其中東門喺環湖景區嘅水庫邊東北角；南門喺華峯寺隔籬；西門喺金坑村嘅九龍山莊附近；北門喺逕頭村周邊啲村屋一帶。不過除咗北門同東門附近有公路可以去到景區附近之外，淨低嘅西門同南門都唔畀行車。

喺北門同東門附近，雖然有公園道路可以上山到半山腰嘅水庫邊，但係除搶險車、當地嘅私人別墅用車同公園內部公務車外、園區辦公車同埋山地車外，其它車都唔畀上落山。而東門同北門之間嘅公路唔相連。另外，座山重有好多個防空洞喺度。

佢嘅上山通道喺2021年8月15號起好兼開放。從公園北門上到山頂，要行2,148～3,019m嘅路程先至到。

佢嘅景區得好少，淨包括咗環湖（包括1.3km長嘅濱水棧道）、山頂觀景台同埋天坑呢三個景區。

相
-

|  |  |  |  |  |
| --- | --- | --- | --- | --- |
| 

|  |
| --- |
| 油麻山，黃埔區最高峰。 |
| 油麻山，黃埔區最高峰。  |

|  |
| --- |
| 環湖景區 |
| 環湖景區  |

 |

攷
-

1. ↑  油麻山天坑小游记 途川户外
2. ↑  〈来！知识城登油麻山，在黄埔最高峰一起"森"呼吸！〉. 《时代天韵业主圈》. 網易. 2021-08-15. 原著喺2022-07-02歸檔. 喺2022-07-02搵到.
唔好同決戰紫禁之巔搞亂。

《**決戰葡京之巔**》係香港2000年嘅低成本動作電影，由勵啓傑（萬力）執導，林偉雄（中文：林雲中）、楊證樺、李志聰主演。

導演梁仲文2023年喺網上以搞笑方式介紹呢部電影，令電影重新受到關注，之後更加連同游學修、楊證樺等翻拍做短片《真。決戰葡京之巔》。

劇情
--

由林偉雄（中文：林雲中）飾演嘅過氣殺手因為爭Kawaii哥錢，所以Kawaii哥叫佢按黑社會大佬洪爺嘅指示，殺死九子連環肥龍。因為過氣殺手本身已經金盆洗手，佢朋友，楊證樺飾演嘅殺手（Music）勸佢唔好出手。

喺同Music食飯嘅時候，過氣殺手就講出「三劍俠」嘅事。平頭庄、骨精良同埋肥蟲係香港大滾友，而平頭庄曾經係洪爺嗰女，雯雯嘅男朋友。洪爺想利用骨精良，引誘肥蟲同平頭庄到澳門共嘗聲色犬馬，以拆散平頭庄同雯雯。喺澳門嘅期間，骨精良同埋賣牛肉乾嘅女店員發生一段浪漫關係。之後平頭庄同骨精良返到香港就被Kawaii哥請嘅過氣殺手殺死。

過氣殺手同殺手朋友去見Kawaii哥，之後俾殺手朋友偶然偷聽到Kawaii哥同肥龍嘅電話。之後過氣殺手同殺手朋友跟蹤肥龍，過氣殺手係同肥龍嘅對決中殺死咗佢，但呢個時候Kawaii哥出現，想殺死過氣殺手。原來Kawaii哥係想獨呑骨精良帶返嚟嘅白粉嘅利益，所以一路假藉洪爺落指令殺死三劍俠。但喺Kawaii哥開槍之際，俾Music阻止，並俾佢打低。

演員表
---

|  |  |  |
| --- | --- | --- |
| **演員** | **角色** | **備註** |
| 林偉雄（中文：林雲中）（而家叫林雲中） | 過氣殺手 |  |
| 楊證樺 | 殺手 | 過氣殺手嘅朋友 |
| 莫偉文 | 洪爺 | 黑社會社團大佬 |
| 李志聰 | Kawaii哥 | 洪爺個仔 |
| 周恩恩（中文：周恩恩） | 雯雯（Suki） | 洪爺個女，Kawaii哥嘅妹妹 |
|  | 「九指連環」肥蟲 | 「三劍客」之一，喺同過氣殺手嘅對決被殺死 |
|  | 骨精良 | 「三劍客」之一，俾Kawaii哥搵返嚟嘅殺手殺死 |
|  | 平頭庄 | 「三劍客」之一，曾經係雯雯男朋友，俾Kawaii哥搵返嚟嘅殺手殺死 |

製作
--

呢部電影嘅製作非常粗疏，拍攝嘅時候係無劇本，只有幾句故事大綱，演員要自己即興發揮，所以有好多唔合理同不斷重複嘅對白；所有場景都係現場收音，唔單止有時候聽唔到角色嘅對白，甚至打電話嘅場景，係由電話對面嘅角色喺現場讀出嚟；另外，主角之一嘅林偉雄，佢嘅片酬只有$1000。

佚事
--

係劇中前往澳門嘅「三劍客」：平頭庄、肥蟲、骨精良，個名出自香港漫畫牛佬系列嘅《豪情大滾友》。

參考
--

1. ↑  〈決戰葡京之巔 (2000)〉. 《香港影庫》 (香港中文). 喺2023-12-24搵到.`{{cite web}}`: CS1 maint: url-status (link)
2. ↑  "Albert Lai Kai Git". *Hong Kong Cinemagic* (英文). 喺2023-12-24搵到.`{{cite web}}`: CS1 maint: url-status (link)
3. 1 2   YouTube上面嘅挑戰 人性 極限 終極 猛片 ！ 港 澳 風魂 最終幻想！ -《 決戰葡京之巔 》【鳩寨CULT】EP3 // 香港 電影 cult片 介紹
4. 1 2 3  〈決戰葡京之巔 楊證樺主演Cult片翻Hit 親解7分鐘重述1句對白原因〉. 《香港01》 (香港中文). 2023-10-24. 喺2023-12-24搵到.`{{cite news}}`: CS1 maint: url-status (link)
5. ↑   YouTube上面嘅超難頂警告！3T位演員陣容 CLS重製《 真。決戰葡京之巔 》【鳩寨CULT】EP3.5 // 香港 電影 Cult片
6. ↑  梁仲文化 LEUNGCHUNGMANFA嘅文
7. ↑  梁仲文化 LEUNGCHUNGMANFA嘅文
**陸慷**（1968年5月14號—），江蘇南京人，而家係中華人民共和國外交部北美大洋洲司（下簡稱外交部美大司）司長，曾經做過任中華人民共和國外交部新聞司司長、外交部新聞發言人。

輿論爭議
----

### 中英聯合聲明失效論被英國政府反駁

喺2017年6月30號，當時身為中國外交部發言人嘅陸慷曾經公開表示，《中英聯合聲明》係歷史文件，唔再具有任何現實意義，對中央政府對香港特區嘅管理亦唔具備任何約束力。當時英國外交部就立即回應話《聲明》係有法律約束力嘅條約，至今繼續生效，又強調英國作為聯合簽署國，有責任密切監督《聲明》實施嘅情況。當時社民連主席吳文遠亦喺接受英國《衛報》採訪嘅時候話中國政府嘅講法非常可笑，批評北京唔可以今日簽一個合同，聽日就話合同已成歷史。

### 孟晚舟案件

2020年9月3號，陸慷接受加拿大《環球郵報》就孟晚舟事件專訪嘅時候話，美國同111個國家簽有雙邊引渡條約，同時美方亦向幾十個其他國家政府提出拘押華為首席財務官孟晚舟嘅要求，加拿大係唯一配合美國要求嘅國家，又話加拿大政府應該向國民告知事件真相，但就冇攞到任何證據出嚟。加拿大前駐華大使趙樸（Guy St-Jacques）喺接受QUB電台採訪時表示，陸慷嘅發言好有趣，但佢亦警告聽眾要警惕呢個人，又形容陸慷係一個虛假消息專家。

參考
--

1. ↑  李彤茵 (2017-06-30). 〈中國外交部：中英聯合聲明是歷史文件 不具任何現實意義及約束力〉. 《香港01》 (香港中文). 喺2021-03-14搵到.
2. ↑  〈觀察：中英聯合聲明「失效」 中共承諾價值幾何？〉. 《BBC News 中文》 (繁體中文). 喺2021-03-14搵到.
3. ↑  〈陆慷：只有加拿大配合美国拘押孟晚舟 加前驻华大使：此人是假消息专家〉. 《RFI - 法国国际广播电台》 (簡體中文). 2020-09-05. 喺2021-03-14搵到.
想搵第啲英文名叫「**Discovery Bay**」嘅地方嘅話，請睇**發現灣**。
大嶼山地圖
**愉景灣**（英文：**Discovery Bay**），係香港大嶼山東北部一個灣，同時係一個低密度住宅區。個灣正名叫**大白灣**（或者就咁叫大白），成個愉景灣住宅區就夾埋隔籬二白灣（二白）、三白灣（三白）同埋四白灣（四白）。愉景灣同香港島西環差約16千米，同2005年開嘅香港迪士尼樂園差兩千米左右。佢南面就係聖母神樂院。家下有1萬4千幾人住，好多外國人，來自30幾個國，而多數係外國人。行政上愉景灣歸離島區。

歷史
--

愉景灣（攝於2003年7月）
愉景灣係一間地產公司1970年代後期起嘅，原先設計係喺當地起一個度假屋村，後尾間公司響1970年代金融風暴頂唔住，結果落入香港興業（中文：香港興業）手。愉景灣實在好唔方便（當時只有飛翔船），加上租金又貴，所以後來發展商就將淨低度假屋低價公開發售，變成家下海蜂路、海景路一帶低密度住宅區。後尾發展商響高爾夫球場起兩幢樓，再用「低呎價高級享受」作招徠，吸引一批嚮往外國生活形式嘅人來住，愉景灣就咁變成當時留港外國人主要聚居地。隨住政府1990年代搞香港機場核心計劃，愉景灣居住人數大增。發展商就係咁開拓新地，重起埋配套基建，好似去竹篙灣嘅愉景灣隧道，就響2000年5月27號通車，係香港第一條由發展商自己畀錢起嘅行車隧道。家下愉景灣重係發展緊。

2004年，香港政府審計署寫咗份報告，話愉景灣響1977年起嗰時，個發展商香港興業修改過發展大綱，將原本渡假用途改為住宅用途。

生活
--

愉景灣基礎建設差唔多全部係由香港興業發展同管理，好似路、社區設施、水電、燃料等等。政府設施只有消防局、郵局同一間公立學校。

設施
--

愉景灣有唔少設施，好似人造沙灘，四個會所（哥爾夫球會、遊艇會、康樂會、海澄湖畔住客會所），其他設施重包括網球場、壁球場、桌球室、泳池、健身室、桑拿同埋蒸汽浴室等。

交通
--

交通有船有巴士。愉景灣交通服務有限公司喺愉景灣經營十幾條全日嘅區內巴士線，另外有巴士去東涌站、香港國際機場同欣澳站。愉景灣航運服務有限公司就全日經營來回愉景灣同中環嘅小輪。哥爾夫球會同遊艇會都有自己嘅巴士，亦有其他車可以租。

另外有兩條街渡航線經神樂院去坪洲同梅窩。

教育
--

區內有三間幼稚園，三間小學（私立嘅愉景灣國際學校、智新書院同政府津貼嘅聖公會偉倫小學）同埋一間中學（智新書院）。

出面網頁
----

* 愉景灣
* 愉景灣居民論壇
唔好同Suet E搞亂。

**容可兒**（英文：**Sharon Yung**，1979年—），外號**雪姨**，係香港女YouTuber，以「富貴KOL」嘅形象出名。

簡歷
--

容可兒出身公屋單親家庭，自稱因為炒窩輪而賺咗唔少錢，跟住開始做美容Blogger，之後再轉做YouTuber，2021年更買咗兩個豪宅單位。

曾經有媒體報道，姜濤出道之前已經同雪姨相熟。

評論盆菜事件
------

2022年1月中，容可兒上載一段試食片，對嚟自香港麗思卡爾頓酒店、帝京酒店同基隆茶餐廳嘅外賣盆菜作比較，並對基隆茶餐廳嘅盆菜大力批評。網上對呢段試食片一面倒負評，認為價錢唔同，批評佢唔應該將酒店出品同茶餐廳出品比較，甚至喺新冠疫情艱難時期向小店落井下石。另外，試食片入面講到基隆茶餐廳嘅盆菜冇乜髮菜，跟住就夾硬插入一個養髮液廣告，網民亦批評係唔尊重。結果容可兒將條片落架同道歉。

不過，佢道歉之後冇得到大眾廣泛接納，之後佢上傳唔同短片，都被好多網民批評。

演出
--

### 電視節目（ViuTV）

* 2021年：《生存演技派》學員
* 2022年：《肥美人》第一回合評判

參考
--

1. ↑  【雪姨專訪】公開發達秘笈 屋邨長大五千元起家 富貴KOL雪姨一年買兩豪宅
2. ↑  頭條日報. 〈姜濤KOL「契姐」雪姨比較盆菜片被批 市集爆退租潮〉. 《頭條日報 Headline Daily》 (英文). 喺2022-03-23搵到.
3. ↑  新假期 (2022-01-26). 〈雪姨盆菜事件懶人包！踩基隆茶餐廳兼賣廣告引雪崩級公關災難！刪試食片網民唔收貨＋茶餐廳現身回應終逼雪姨發道歉聲明｜網絡熱話 | 熱話〉. 《新假期》 (美國英文). 喺2022-03-23搵到.
4. 1 2  〈雪姨公屋出身自6歲與母相依為命 5000蚊起家一年買兩間港島豪宅 公開致富秘訣 | 熱話〉. 《Sundaykiss 香港親子育兒資訊共享平台》 (美國英文). 2022-01-24. 喺2022-03-23搵到.

出面網頁
----

* 容可兒嘅Instagram頁
* 容可兒嘅Facebook頁
土瓜灣一帶。
**土瓜灣**（粵拼：tou2 gwaa1 waan1\*4；灣今讀環；英文：To Kwa Wan）係香港九龍一道地方。響九龍半島東岸，係九龍市區一部份，同鶴園、馬頭角為鄰。行政上係屬於九龍城區。

土瓜灣原本係個大海灣，同九龍灣連住，係維多利亞港一部份。土瓜灣喺英國人佔領九龍半島之前已經有人住。個灣對出有個海心島，又叫做土瓜灣島，島上有石有廟，係遊覽勝地。不過因土瓜灣要填平，連埋九龍半島度。

而家土瓜灣主要係住宅區，同時開咗唔少傢俬鋪同室內設計公司。

地名
--

相傳宋室一班人着草到官富場（今九龍城）時，村民出去迎接，同埋向佢哋獻上糧食，其中有由村民種植嘅土瓜。由於村民護駕有功，宋帝就賜咗一把黃緞巨傘畀佢哋。直至宋朝滅亡之後，每逢土瓜灣一年一度嘅龍舟競渡，村民仲會先將御賜黃緞巨傘設喺巨舟上面，由紳耆率領一班村民向巨傘叩拜，再開始比賽。土瓜灣呢個名因村民種植土瓜，並供奉畀宋室享用得返嚟。

第二個講法，土瓜灣係因為佢嘅獨特地形，所以先咁叫。以前土瓜灣對開海面有一個島仔，島上有一座廟，裏面供奉有珠江水神之稱嘅龍母。間廟雖然好細，但就好出名。喺清朝嘉慶年間嘅《新安縣誌》已被列作古蹟；而個島同土瓜灣一名嘅緣由可追溯至1902年由香港政府製作嘅《九龍半島圖》，嗰時個島已被標作「土瓜環島」。

歷史
--

清代，土瓜灣嘅發展一直都落後過周圍嘅地方。去到五十年代後，香港啟德機場起喺土瓜灣，搞到附近的建築必須遵循樓宇高度規定，令土瓜灣好多樓仲係矮腯腯。另外，搞咗幾次填海去擴充土地資源，最後開闢成工業區，令土瓜灣成為香港最早嘅工業區，唔同類型嘅工廠，包括發電廠、水泥廠、皮革廠、小五金廠等等都可以喺度搵到。

工業史
---

1930至40年代係香港輕工業發展嘅「黃金十年」。當年中國大陸係「七國咁亂」同打緊國共內戰，搞到唔少波士同有錢人都將佢哋嘅資金同公司都搬過嚟香港起工廠。偉恆昌嘅前身係偉倫紗廠，紗廠規模非常龐大。除咗偉倫紗廠，呢度都有第二間紗廠「東方紗廠」，1950年代起，原本被列為三級歷史建築，但而家只拆到得翻幅牆。

响1960、70年代，土瓜灣周圍都係工廠同塵埃。乜類型工廠都有，大嘅就有英泥廠、製衣廠、船廠、味精廠；細嘅就有電池廠、塑膠花廠，各式各樣嘅都可以喺土瓜灣搵到。但跟住工廠北移，舊時重工業、輕工業嘅輝煌痕迹慢慢就冇咗。

土瓜灣鄰海，船廠同造船業都會喺依度起。而家嘅庇利街，正正係船排隔離填海得嚟，嗰度曾經有間「庇利船廠」。雖然以前嘅土瓜灣得山同海，但土瓜灣近住繁華嘅九龍城；政府為咗開發多啲土地，喺較荒蕪嘅土瓜灣移山填海，連海心公園塊地都係填海而來。

趣事
--

土瓜灣嘅益豐大廈曾經係變形金剛系列電影嘅拍攝場地，惟唔同住客投訴冇通知下搞爆破場面，驚造成火災同製造巨響。

徐克《順流逆流》同日劇《信用欺詐師JP︰香港浪漫篇》都係益豐大廈做場景。

住宅
--

### 大型私人屋苑

* 迎豐
* 翔龍灣
* 港圖灣
* 半山一號
* 傲雲峰
* 駿豪居
* 安和園
* 偉恆昌新邨
* 定安大廈
* 欣榮花園
* 嘉景花園

公共設施
----

* 土瓜灣公共圖書館
* 土瓜灣體育館
* 土瓜灣市政大廈暨政府合署
* 土瓜灣遊樂場
* 浙江街遊樂場（又叫「馬頭圍道／土瓜灣道花園」）
* 海心公園

社區組織
----

* 土瓜灣故事館

參考
--

1. ↑  〈原來土瓜灣真係有瓜—土瓜灣的名稱由來〉. 原著喺2021年1月11號歸檔.
2. ↑  〈香港土瓜灣，繁華背後的故事〉. 《草根影響力新視野》.`{{cite web}}`: CS1 maint: url-status (link)
3. 1 2  〈香港到處遊﹕漫步土瓜灣 回顧工業史〉.`{{cite web}}`: CS1 maint: url-status (link)
4. ↑  〈40年無名小廠 見證工業區變遷〉.`{{cite web}}`: CS1 maint: url-status (link)
5. ↑  〈變形金剛炸爆土瓜灣 嚇壞街坊〉. 《東方日報》.`{{cite news}}`: CS1 maint: url-status (link)
6. ↑  〈漫步土瓜灣 尋訪電影場景〉. 《睛報》.`{{cite news}}`: CS1 maint: url-status (link)
**臥薪嘗膽**又叫**臥薪嚐膽**。呢個詞出自《史記·越王勾踐世家》，係講中國春秋時期嘅越國國王勾踐勵精圖治諗住復國嘅事跡，跟住變咗成語，形容人刻苦自勵，發奮圖強。

浙江紹興古城西北迎恩門出面嘅箭樓相傳由越王勾踐起嘅，係越王勾踐臥薪嘗膽嘅地方。

典故
--

公元前496年，吳王闔閭派兵攻伐越國，但係被越國擊敗，闔閭亦都戰死沙場。兩年之後闔閭的兒子夫差率兵擊敗越國，越王勾踐被吳王夫差押去吳國做奴隸，勾踐服侍吳王三年後，夫差先對佢消除戒心並且將佢送返去越國。

其實勾踐冇放棄復仇之心，佢表面上對吳王服從，但係暗中訓練精兵，強政勵治，等待時機反擊吳國。艱苦可以鍛鍊意志，安逸反而會消磨意志。勾踐怕自己會貪圖眼前嘅安逸，消磨報仇雪恥嘅意志，所以佢為自己安排艱苦嘅生活環境。佢夜晚瞓覺唔用褥，淨係鋪啲薪（柴草），又喺屋入面掛咗隻苦膽，佢週不時會試下苦膽嘅味道，為嘅就唔好唔記得以前嘅恥辱。

勾踐為咗鼓勵民眾，同王后、人民一齊參與勞動，同越人同心協力之下令到越國強大起來，勾踐最尾滅吳稱霸。

睇埋
--

* 臥薪嘗膽 (電視劇)
* 勾踐

註
-

參攷
--

1. ↑  〈紹興古城〉. 原著喺2010年12月6號歸檔. 喺2014年1月26號搵到.

出面網頁
----

* 李敖語妙天下\_從臥薪嘗膽說起\_1/5
**黎偉業**，香港商人，比華利山獅子會前創會會長，因為涉及2021年大埔比華利山騙案而得到廣泛關注。

生平
--

佢喺接受訪問嘅時候，表示自己嘅父親經營金融公司，算係「富二代」，但自己立心創業，去到20歲已經爭取自己第一桶金，之後涉獵唔同行業，開咗140間唔同公司，同時亦覺得自己有多一份使命感要回饋社會。

佢喺2017年創立比華利山獅子會，邀請咗唔少名人同藝人參與，另外亦擔任國際獅子會嘅腎病教育中心及研究基金副主席同埋香港創投基金會榮譽顧問。

佢又自稱多個頭銜，包括港澳政協委員、首席醫學顧問、全球華人傑出青年等。

另外，親中派商人彭心亦曾經提及黎偉業係佢心靈導師，彭心喺一啲獅子會嘅活動入面甚至被形容為「黎偉業獅伯徒弟」。唔少藝人，包括江美儀、陳豪、滕麗名、莊思敏、李施嬅、李力持、洪天明同周嘉蔚都同佢有所聯絡交往。佢又曾經上過J2節目《Big Boys Club》擔任嘉賓，又斥資製作飲食節目《The CEO’s Kitchen董事廚房》。

2021年大埔比華利山騙案
-------------

2021年，黎偉業被指以慈善為名，騙取唔少藝人付錢作投資，聲稱每月有八厘高息回報，投資愈大，利息愈高，但當成功賺取4億元後，就立即消失得無影無蹤，事件之後愈鬧愈大，黎偉業亦被揭發好多佢聲稱嘅名銜，其實都係虛假。有傳洪金寶、謝安琪、江美儀等損失過千萬元，但佢哋就否認被騙。

參考
--

1. 1 2 3  briantin (2018-08-14). 〈【人物專訪】香港比華利山獅子會 創會會長黎偉業：團結各界專業 力行慈善 惠澤社群〉. 《Capital 資本平台》 (美國英文). 喺2023-02-17搵到.
2. 1 2  〈「國組織」頭目的導師，原來是大老千〉. 《大紀元時報 香港｜獨立敢言的良心媒體》 (香港中文). 2023-02-17. 喺2023-02-17搵到.
3. 1 2  〈香港奇案｜比華利山偽富豪設「天仙局」騙4億 洪金寶、謝安琪、江美儀傳損失過千萬 | 有線生活〉. 《有線寬頻 i-CABLE》 (香港中文). 2022-08-28. 喺2023-02-17搵到.
2018年嘅諾希山
丹斯里**諾希山**（馬來話：**Noor Hisham Abdullah**，1963年4月21號—）係一個馬來西亞外科醫生，都係現任馬來西亞衛生部衛生總監（自2013年），暱稱**阿山哥**。此外，佢亦係馬來西亞醫學委員會主席。馬來西亞前首相馬哈迪曾讚賞諾希山喺領導抗疫嘅貢獻同成功。

2020年，佢同時任衛生部長阿漢峇峇負責處理武漢肺炎疫情。

爭議
--

### 違反SOP指控

2021年3月21號，一個自稱為諾希山親戚嘅網民喺Twitter貼文指諾希山女出嫁並喺布城舉行咗婚宴，仲發布咗婚宴合照。該合照惹網民喺Twitter質疑點解包諾希山嘅喺度者冇守標準作業程序（SOP），包冇戴口罩同保持人身距離。對此，諾希山親自回复應該網民指出，大合照得屋企人員，且佢哋只係合照添，意味住其他時間佢哋都有守防疫標準工作程式。

另一方面，婚禮主持人菲特里亞哈亞亦證實，佢完成咗主持諾希山女嘅婚宴，強調應該場婚宴守標準作業程序，出席人數只霸場地嘅30%，但係無阻婚宴順利進行。

評價
--

### 正面評價

2020年4月14號，諾希山畀中國環球電視網（CGTN）遴選為「世界三大頂尖抗疫醫生」，唔關諾希山齊名嘅另外兩人係美國高級衛生官員安東尼福西同紐西蘭衛生部執行長佈魯斐德。

### 負面評價

因抗疫不力，諾希山曾數次畀沙撈越民都魯國會議員張慶信批評；2020年11月11號，張慶信批評諾希山從未親自去過疫區抗疫，直言諾希山就係「怕死」，惹朝野議員嘅討伐，喺抓應該課題4天后，張慶信為自身言論道歉。2021年1月9號，張慶信喺國會上再次批評衛生部防疫決策唔果斷，就成日通過社交媒體博宣傳同搶功勞。之後1月30號，因感染疫情人數暴增，張慶信指控諾希山喺抗疫行動上唔作為，喺面對彈時只會以「傳達信息者」嘅說辭嚟側側膊。7月30號，因實施一路行動管制令之後，疫情唔單止冇緩解反而日益惡化，張慶信批評諾希山嘅抗疫方針喺一開始就走喺大錯特錯嘅軌道上，就成為成日做住預測疫情走向嘅「衛生局預言家」，啊籲即刻撤換佢嘅位。

### 其他評論

2021年1月17號，馬來西亞前首相馬哈迪接受Astro Awani早晨節目嘅訪問時認為，淨係得諾希山一個人嘅努力唔緊要，政府需要集合多啲專業醫生，同其他專家嘅意見，共同抗疫：「諾希山係名好醫生，但一個人嘅意見唔夠，現階段我哋一定要有多啲人嘅睇法，要有緊要嘅知識嚟為解決疫情嘅努力做出貢獻。」。

參考
--

1. ↑  〈力挺诺希山"不怕死" 敦马：否则我们全都死〉. 《光华网》 (美國英文). 喺2021-08-06搵到.
2. ↑  〈网质疑娶媳妇没守SOP 诺希山:仅合照时脱口罩〉. *www.enanyang.my* (簡體中文). 2021-06-17. 喺2021-08-11搵到.
3. ↑  "Did Dr. Noor Hisham Flout SOPs During Daughter's Recent Wedding?". *Hype Malaysia* (美國英文). 2021-03-22. 喺2021-08-11搵到.
4. ↑  〈中环电视网点名表扬3人·"诺希山出色医疗专员"〉. *www.sinchew.com.my*. 喺2021-08-06搵到.
5. ↑  〈不想因个人耽误国会 张庆信为"怕死论"道歉 中國報〉. 《中國報 China Press》 (美國英文). 2020-11-15. 喺2021-08-06搵到.
6. ↑  張, David (2021-01-31). 〈张庆信：诺希山遭他人批评时急于旋风转舵〉. 《马来西亚诗华日报新闻网》 (中國中文). 喺2021-08-06搵到.
7. ↑  〈张庆信炮轰诺希山 忙著当"卫生局预言家" 国内〉. 《東方網 馬來西亞東方日報》 (簡體中文). 2021-07-10. 喺2021-08-06搵到.
8. ↑  "Dr Mahathir: Form doctors' panel to advise Putrajaya on Covid-19 as Dr Noor Hisham can't handle it alone". *malaysia.news.yahoo.com* (馬來西亞英文). 喺2021-08-06搵到.